Start/Nastava/Vrste i nivoi studija\nVrste i nivoi studija na Univerzitetu u Istočnom Sarajevu\nUniverzitet u Istočnom Sarajevu organizovan je na način da integriše više organizacionih jedinica (fakultete, umjetničke akademije, institute i druge organizacione jedinice, kao i nastavne baze fakulteta koje čine cjelovitost rada Univerziteta). Prema bolonjskom konceptu studija, na Univerzitetu u Istočnom Sarajevu realizuju se studijski programi na sva tri ciklusa akademskih studija, i to: na osnovnim akademskim studijama, integrisanim akademskim, master akademskim i doktorskim studijama. Završetkom prvog, drugog ili trećeg ciklusa studija lice stiče pravo na određenu akademsku titulu, odnosno stručno ili naučno zvanje u određenoj oblasti, a što se uređuju se posebnim zakonom.\nPrvi ciklus sudija traje najmanje tri, a najviše četiri godine godine, i vrednuje se sa najmanje 180, odnosno 240 bodova, u skladu sa Evropskim sistemom prenosa bodova (European Credit Transfer System, u daljem tekstu: ECTS).\nIzuzetak se odnosi na studije medicine, stomatologije, koje traju šest godina i vrednuju se sa najmanje 300 ECTS bodova, koje se izvode kao integrisane studije (jedinstveni studijski program koji obuhvata prvi i drugi ciklus) i na kojima se stiču zvanja koja se uređuju posebnim zakonom.\nStudije drugog ciklusa organizuju se nakon prvog ciklusa studija, traju jednu ili dvije godine i vrednuju se sa 60, odnosno 120 ECTS bodova i to na način da u zbiru sa prvim ciklusom iznose 300 ECTS bodova.\nStudije trećeg ciklusa organizuju se nakon drugog ciklusa akademskih studija, traju tri godine i vrednuju se sa 180 ECTS bodova. Jedan semestar studija vrednuje se sa 30 ECTS bodova u svakom ciklusu.


NIS-ov karavan „Zajednici zajedno” završio obilazak škola po Srbiji - DOBROČINITELJ\nNIS-ov karavan „Zajednici zajedno” završio obilazak škola po Srbiji\nBezbednije okruženje i kvalitetnije obrazovanje za učenike OŠ „Dr Jovan Cvijić” u Zrenjaninu\nBezbednost dece u školama i kvalitetno obrazovanje su vrednosti koje kompanija NIS deli sa zajednicom u kojoj posluje. Tako je u okviru prošlogodišnjeg ciklusa programa „Zajednici zajedno”, NIS u saradnji sa Ministarstvom unutrašnjih poslova, Ministarstvom prosvete, nauke i tehnološkog razvoja Republike Srbije i 12 lokalnih zajednica, podržao 83 škole širom Srbije, u koje je za unapređenje digitalizacije nastavnog procesa i povećanje bezbednosti dece i nastavnika uložio 114,5 miliona dinara. Jedna od podržanih škola je i OŠ „Dr Jovan Cvijić” iz Zrenjanina, kojoj je kompanija NIS donirala gotovo dva miliona dinara za nabavku 30 računara i sistema za video nadzor.\nOvim povodom, rukovodstvo škole ugostilo je Aleksandra Vulina, ministra unutrašnjih poslova Republike Srbije, Kirila Tjurdenjeva, generalnog direktora kompanije NIS i Simu Salapuru, gradonačelnika Zrenjanina.\n„Naši prijatelji iz NIS-a razumeju koliko nam je potrebno da vi budete bezbedni, jer ako ste vi bezbedni onda je i nama starijima sve lako i sve ima smisla. Na nama je da okruženje u kojem provodite vreme učinimo sigurnim, da vaši roditelji znaju da kada dođete u školu i na putu do škole, vi ste sigurni. To je naš posao i zadatak. Ja ću meriti rad načelnika policijske uprave po tome koliko ste vi bezbedni, da li u školi ima nasilja, da li su ulice bezbedne, da li bilo ko misli da je jači od zakona i da može da ga krši. Vi ste sudije, ukoliko vi budete bezbedni i sigurni toliko smo svi mi zajedno uspešni. Molim vas, draga deco, da budete sigurni u svoju zemlju, u svoju policiju, da kada god imate neki problem prvo kažete svojim roditeljima, a oni će reći nama. Možete nam verovati, mi smo vaša policija. Vi treba da ovaj prelep period u životu provedete nasmejani, da brinete svoje školske brige, ali da ne brinete o tome da morate da se sklanjate od kriminalaca, jer toga neće biti u vašim životima”, rekao je Vulin.\nKiril Tjurdenjev, generalni direktor kompanije NIS, izjavio je:\n„Slogan naše kompanije je ’Budućnost na delu’, a budućnost gradimo tako što ulažemo u našu decu, njihovo obrazovanje i bezbednost. Naša želja je da se učenici u školama osećaju sigurno, da imaju modernu opremu i najbolje uslove za školovanje. U te svrhe smo, prošle godine, izdvojili gotovo milion evra. Za nas je od velike važnosti što ovaj cilj delimo sa našim dragocenim partnerima među kojima su Ministarstvo unutrašnjih poslova, Grad Zrenjanin, lokalna zajednica sa kojom uspešno sarađujemo već deset godina. Ipak, naš najveći motiv da istrajemo u našoj nameri su dečji osmesi u školama širom Srbije”, rekao je Tjurdenjev poručivši prisutnima da će u NIS-u imati pouzdanog partnera i u godinama koje dolaze.\n„U partnerstvu sa kompanijom NIS od 2009. godine gotovo 150 miliona dinara uložili smo u različite projekte. Ti projekti su se uvek ticali nekog unapređenja u našoj lokalnoj zajednici, a tako je i sa ovim projektom kojim smo unapredili bezbednost dece, opremanje digitalnih kabineta i informatičku pismenost i mislim da smo u tome apsolutno i potpuno uspeli s obzirom da je deset naših osnovnih škola obuhvaćeno ovim projektom. Zrenjanin je grad budućnosti, s obzirom na investicije koje se realizuju i koje su najavljene za naš Grad, a koje ne bismo mogli da sprovedemo bez podrške Vlade Republike Srbije, bez podrške predsednika i naravno Autonomne pokrajine Vojvodine. U tom smislu, verujem da ćemo zajedno sa Policijskom upravom i Ministarstvom raditi na daljem unapređenju bezbednosti našeg Grada, kao i na obrazovanju”, rekao je Salapura.\nBiljana Jovanov, direktorka OŠ „Jovan Cvijić” zahvalila je kompaniji NIS na donaciji.\n„Današnji dan je izuzetno važan za OŠ ’Dr Jovan Cvijić’, jer smo u prilici da vam predstavimo vrednu donaciju, koju smo dobili od prijatelja iz kompanije NIS u okviru programa ’Zajednici zajedno’. Reč je o savremenom video nadzoru, kojim će značajno biti unapređena bezbednost učenika i nastavnika. Takođe, dobili smo izuzetno vrednu računarsku opremu, odnosno 30 računara kojima smo opremili informatički kabinet. Zahvaljujući ovoj donaciji, unapredićemo nastavni proces i omogućiti učenicima i nastavnicima da nastavu prate na modernoj opremi i u inspirativnom okruženju. Ulaganje u obrazovanje mladih naraštaja zaista predstavlja siguran put u budućnost”, izjavila je Biljana Jovanov.\nImajući u vidu da OŠ ’Dr Jovan Cvijić’ u Zrenjaninu pohađa više od 650 učenika, kao i da sam objekat škole ima tri ulaza i okružen je parkom koji se prostire na 13.000 m2, postavljanje savremenog sistema video nadzora sa mogućnošću praćenja preko interneta, unaprediće bezbednost dece i nastavnika škole, ali i doprineti očuvanju školske imovine. Takođe, moderna računarska oprema koja je nabavljena sredstvima iz projekta, a kojom su opremljeni informatički kabinet i multimedijalna učionica, omogući će učenicima primenu aplikacija, digitalnih udžbenika i drugih edukativnih sadržaja u nastavnom procesu, čime se stvaraju bolji uslovi za njihov rad i napredak.\nGrad Zrenjanjin je poslednja stanica ovogodišnjeg NIS-ovog karavana „Zajednici zajedno”, koji je obilazio škole u partnerskim gradovima i opštinama širom Srbije poput Žitišta, Srbobrana, Čačka, Novog Sada, Niša, Pančeva, Kanjiže, Požarevca i Beograda. Grad Zrenjanin je deo programa „Zajednici zajedno” od 2009. godine i do sada je kroz ovaj program društvene odgovornosti u Grad uloženo 146,7 miliona dinara i realizovano 156 projekata. Samo tokom 2020. godine, NIS je uložio 12,5 miliona dinara za potrebe digitalizacije nastavnog procesa i bezbednosti dece u 10 škola na teritoriji grada Zrenjanina, koje pohađa više od 5.800 učenika.


• DZVM: Bezdanski vodovod poklonjen gradu (11)\nSomborski odbor Demokratske zajednice vojvođanskih Mađara smatra neprihvatljivim niz odluka, koje je u proteklih godinu dana usvojila Skupština grada, a poslednja je osnivanje novog javnog preduzeća „Vodovod“ u Bezdanu.\n- Na naše veliko iznenađenje, Savet Mesne zajednice „Bezdan” doneo je odluku da prenese na grad osnivačka prava nad komunalnim preduzećem „Vodovod” u Bezdanu, što je lokalnoj samoupravi omogućilo da osnuje novo javno preduzeće. Skandal je u tome, što je bezdanski vodovod izgrađen sredstvima meštana Bezdana i sve do sada je uspevalo da funkcioniše samostalno. Mislimo da je kao takvo moglo da postoji i u budućnosti, i da se razvija, konkuriše kod raznih donatora za sredstva koja bi bila iskorišćena za razvoj. Grad je osnovao novo javno preduzeće, na čiji osnivački akt smo podneli dva amandmana, kojima smo želeli da omogućimo građanima Bezdana da učestvuju u odlukama o upravljanju preduzećem. Suština tih amandmana je bila da bez pristanka mesne zajednice ne može da bude imenovan direktor, ne može da se raspolaže imovinom, niti da se ulazi u kreditne aranžmane – objasnio je Akoš Elveđi, član predsedništva Demokratske zajednice vojvođanskih Mađara i dodao da je knjigovodstvena vrednost preduzeća procenjena na 52 miliona dinara, ali da bi izgradnja takvog postrojenja danas koštala više miliona evra.\n- Ne razumemo zašto je mesna zajednica pristala na ovako nešto, pogotovo ako se zna da većinu u Savetu čine članovi najveće stranke vojvođanskih Mađara. Činjenica je da zakon o komunalnim delatnostima propisuje ko može da bude osnivač i vlasnik komunalnih preduzeća, ali ne zabranjuje da se u proces odlučivanja o radu javnih komunalnih preduzeća uključe i mesne zajednice. Odbornici Saveza vojvođanskih Mađara nisu podržali naše amandmane, nego su zajedno sa odbornicima vladajuće većine glasali za osnivanje novog javnog preduzeća „Vodovod” u Bezdanu – izjavio je Akoš Elveđi. Član predsedništav DZVM je kazao da sada mesne zajednice nemaju nikakvog uticaja na rad javnih komunalnih preduzeća, čak ni onda kada se neki radovi izvode na njihovoj teritoriji.\n- Imamo primer da preduzeće koje vrši održavanje javne rasvete jednom mesečno dođe u selo, nešto uradi, a mi ne znamo šta. Posle meštani dolaze u mesnu zajednicu da prijave da kvar na javnoj rasveti nije popravljen, a mi jednostavno nemamo kome da se obratimo. Teško je objasniti građanima da mesna zajednica nema nikakve ingerencije i da moraju da se jave u Sombor. Sve je teže objasniti zašto uopšte neko sedi u mesnoj zajednici – kazao je Akoš Elveđi.\ntriletrip @ Sre, 07.12.2016. 06:15\nbezdan demokratska zajednica vojvođankih mađara deonica ekonomija javno preduzeće mesna zajednica partija politika privreda selo sombor stranka vodovod\n• Gradsko veće za promenu odluke o mesnim zajednicama (33)\nGradsko veće je održalo dve sednice u dva dana, a neke teme će se najverovatnije naći i na današnjem skupštinskom zasedanju.\nNa 35. sednici Gradskog veća, održanoj u utorak, 29. novembra, usvojen je Predlog odluke o drugim izmenama i dopunama Odluke o mesnim zajednicama. Izmene i dopune se odnose na produženje mandata članova saveta najduže do 12 meseci iz razloga ekonomičnosti, a predlog je Skupštini grada upućen na razmatranje po hitnom postupku - saopšteno je iz Gradske uprave.\nGradsko veće je odbilo i četiri amandmana odbornika Lasla Sladeka (DZVM), a ticali su se JKP „Vodovod” Bezdan, organizacije Gradske uprave i maksimalnog broja zaposlenih u javnom sektoru. Gradsko veće je raspravljalo i o prestrukturiranju sredstava za nabavku za nabavku drvenih kućica, odnosno novogodišnjih tezgi i odobrilo je sredstva Narodnom pozorištu Sombor za honorare, smeštaj i iznamljivanje ozvučenja za Novogodišnji koncert.\nSednica Gradskog veća održana je i dan ranije, 28. novembra. Članovi Gradskog veća prihvatili su\ninformaciju o stepenu usklađenosti planiranih i realizovanih aktivnosti javnih i javnih komunalnih preduzeća za period 1. januara do 30. septembra, i to: JP „Direkcija za izgradnju Grada Sombora”, JP „Urbanizam”, JKP „Čistoća”, JKP „Energana”, JKP „Vodokanal”, JKP „Parking servis Sombor”, JKP „Zelenilo” i JKP „Prostor”. Gradsko veće je konstatovalo da postoji značajna neusklađenost planiranih i realizovanih aktivnosti JP „Urbanizam” u tom periodu, posebno u delu ostvarivanja prihoda, ukupnih rashoda i dobiti, prema kojem je ovo preduzeće ostvarilo gubitak u iznosu od 841.000 dinara. Veće je naložilo javnim preduzećima čiji troškovi poslovanja premašuju planirane iznose u navedenom periodu, da preduzmu neophodne mere da troškove poslovanja u poslednjem kvartalu 2016. godine dovedu u sklad sa iznosima koji su utvrđeni Programom poslovanja na koje je Skupština Grada Sombora dala saglasnost. Odeljenju za privredu naloženo je da informaciju dostavi Ministarstvu privrede.\ntriletrip @ Sre, 30.11.2016. 01:55\namandman društvo dzvm gradsko veće javno komunalno preduzeće javno preduzeće laslo sladek mesna zajednica politika program rada savet sednica sombor\n• Javno preduzeće Severtrans ima svetlu budućnost! (12)\nGradonačelnik Sombora Saša Todorović je optimista u pogledu rešavanja daljeg funkcionisanja somborskog autobuskog prevoznika.\n- Aktuelna dešavanja u Severtransu brinu Gradsku upravu, zaposlene ali i državu. Ne ćutimo, otvorili smo ovo pitanje i u svakodnevnoj smo komunikaciji sa Ministarstvom privrede, odnosno državnim sekretarom koji je zadužen za naše preduzeće u restrukturiranju. Dešavanja oko „Severtransa” imaju dvojak aspekt – prvi je pozitivan, a to je da je menadžment u skladu sa Unapred pripremljenim planom reorganizacije (UPPR) uspeo da postigne dogovor sa poveriocima i smanji dugovanja. Dogovoreno je da poverioci oproste 40 odsto dugovanja Severtransu, a da 60 odsto dugovanja naplate. Ovakav dogovor potvrđuje da poverioci u Severtransu vide potencijal i shvataju koliko je značajan za lokalnu samoupravu i čitavu državu. Sa druge strane, Privredni sud u Somboru je vratio na doradu 13 tačaka UPPR-a, što ne ide u prilog svim ovim naporima – objasnio je gradonačelnik Saša Todorović i naveo da „nema običaj da kritikuje sudstvo, ali je interesantno da sudiju interesuje zašto su se poverioci odrekli svojih potraživanja, što prevazilazi njegova ovlašćenja”. Gradonačelnik je još istakao da je menadžment Severtransa tražio odlaganje stečajnog postupka, kao i da je za nas Severtrans značajan, kako zbog zaposlenih u preduzeću, tako i zbog toga što sufinansiramo putovanje đaka putnika i nastao bi kolaps kada bi izostao prevoz učenika u školu ili u preduzećima čiji radnici koriste usluge Severtransa.\nIpak, gradonačelnik je istakao da je optimista, da je resorno Ministarstvo uvažilo gradske argumente da preduzeće ima potencijal. - U kakvom obliku će se pojaviti posle ovog procesa, su teme za pregovore sa Vladom. Državni kapital je 53 odsto, a ukoliko se i dug pretvori u državni kapital, on će iznositi 80 odsto ukupnog kapitala Severtransa. Želimo da državu zainteresujemo da Severtrans zadrži kao javno preduzeće, jer ima potencijal, a posebno su značajne linije prema inostranstvu – piše u dopisu Odseka za poslove sa javnošću.\nmilangagrčin @ Čet, 10.12.2015. 16:00\ngradonačelnik saša todorović javno preduzeće ministarstvo privrede privreda privredni sud sombor severtrans sombor unapred pripremljeni plan reorganizacije


Muškarac inicijala F. M. danas je nakon izricanja presude u Kantonalnom sudu u Tuzli pokušao izvršiti samoubistvo, potvrđeno je za Klix.ba iz Ministarstva unutrašnjih poslova Tuzlanskog kantona.\nU Tuzlanskom kantonu (TK) sve je više oboljelih od karcinoma pluća, a uzroke ove vrste respiratornog oboljenja zdravstveni stručnjaci povezuju s prekomjernim zagađenjem zraka. Najviše oboljelih je u Tuzli, Lukavcu i Gradačcu, a ova vrsta teškog oblika oboljenja sve češće pogađa mlađu populaciju, što predstavlja znak za uzbunu.\nČlan Predsjedništva BiH i predsjednik HDZ-a BiH Dragan Čović izjavio je za Dnevnik 2 BHT 1 da nema uslova za formiranje vlasti i da je konstituisanje domova naroda u BiH i FBiH moguće samo uz izmjenu Izbornog zakona. Prema njegovim riječima, za formiranje vlasti u Federaciji potrebna će biti Božija pomoć.\nKonvertibilna marka kao zvanična valuta BiH puštena je u opticaj 1998. godine, a do danas je održala svoju monetarnu stabilnost. Jučer je u organizaciji Centralne banke BiH i USAID-a organizirana konferencija "Budućnost gotovog novca", na kojoj je bilo riječi i o bh. valuti i njenoj vrijednosti.\nSindikalna organizacija Radio - televizije Bosne i Hercegovine ( SO BHRT-a ), na skupštini održanoj 15.11.2018. godine, donijela je odluku da Upravni odbor (predsjednik sindikata) SO BHRT-a u narednom periodu predvodi Naser Husić.\nNakon što je Maja Salkić, bh. glumica i dugogodišnja saradnica Bibilioteke za slijepa i slabovidna lica u Sarajevu, pokrenula inicijativu "Djeca čitaju djeci", učenici OŠ Mula Mustafa Bašeskija čitali su za svoje vršnjake koji imaju poteškoće s vidom.\nU glavnom gradu BiH i ovog petka vlada saobraćajni kolaps, a najveće gužve zabilježene su iz pravca Ilidže prema Baščaršiji. Kako nam je potvrđeno u Ministarstvu unutrašnjih poslova KS, gužve su prouzrokovale saobraćajne nesreće.\nNa industrijskom odlagalištu otpada Rača godišnje se odloži više od 500.000 tona otpada. Po minimalnoj cijeni po toni, Grad Zenica bi mogao zaraditi skoro 16 miliona KM godišnje. Međutim, zbog potpisanog dogovora između Općine Zenica i ArcelorMittala Zenica od 2010. godine, gradski budžet je uskraćen za taj iznos koji je mogao preporoditi ovaj grad bez kredita.\nJedna osoba je smrtno stradala u požaru koji je izbio u porodičnoj kući u Gacku.


Potvrđeno Sputnjiku: Ruski „antonovi“ stižu u Srbiju! (foto, video) - 19.03.2018, Sputnik Srbija\nPotvrđeno Sputnjiku: Ruski „antonovi“ stižu u Srbiju! (foto, video)\nDva transportna aviona An-26 dolaze u Srbiju u okviru paketa vojno tehničkog sporazuma šefova država Ruske Federacije i Republike Srbije, potvrdio je za... 19.03.2018, Sputnik Srbija\nIskrene cestitke za RV i PVO Srbije. Samo napred da sto vise ojacamo nase vazduhoplovstvo. Nasi piloti i svi pripadnici nase vojske,kao i narod u Srbiji,su to zasluzili. Hvala bratskoj Ruskoj Federaciji na donaciji.\nDa nam nije Rusije mogli bi piloti letačke knjižice da okače o zid..\npolitika, vesti, srbija, halo moskva, kako sputnjik javlja\n13:18 19.03.2018 (Osveženo: 13:19 19.03.2018)\nDva transportna aviona An-26 dolaze u Srbiju u okviru paketa vojno tehničkog sporazuma šefova država Ruske Federacije i Republike Srbije, potvrdio je za Sputnjik ministar odbrane Aleksandar Vulin.\nOn je tokom obilaska radova na aerodromu „Batajnica“ na remontu i modernizaciji aviona MiG-29, koji su stigli iz Rusije, i prijema školskih aviona tipa „Lasta“ koji su uvedeni u upotrebu RV i PVO, potvrdio ranije pisanje Sputnjika o dolasku ruskih transportera u okviru tzv. „ruskog paketa“ u kome su pored remontovanih „migova“ i tenkovi T-72 i oklopna vozila BRDM-2M ali i dva transportna aviona srednje nosivosti An-26.\n© Jovo Mamula/Ministarsvo odbrane SrbijeMinistar odbrane Aleksandar Vulin u jendom od migova“ na aerodrmu u Batajnici.\nMinistar odbrane Aleksandar Vulin u jendom od migova“ na aerodrmu u Batajnici.\n© Jovo Mamula/Ministarsvo odbrane Srbije\n„Sve što je dogovoreno između dva vrhovna komadanta ispoštovano je u dan, i veoma sam zadovoljan zbog toga, tako će biti i sa ovim delom sporazuma i bićete veoma brzo obavešteni. Posebno me raduje prijem šest novih vazduhoplova tipa ’Lasta‘ u naoružanje naše vojske. Reč je o školskim avionima koji su produkt naše pameti od projektovanja do izrade“, rekao je ministar Vulin.\nNa naše pitanje o remontu sofisticiranih delova aviona MiG-29 koji su u hangarima batajničkog aerodroma, ministar odbrane je potvrdio da se taj proces odvija prema planu u Rusiji i da će svi radovi biti privedini kraju kako je planirano.\n© Ministarsvo odbrane SrbijeRement „migova“ na aerodrmu u Batajnici.\nRement „migova“ na aerodrmu u Batajnici.\n© Ministarsvo odbrane Srbije\n„Ovo je veliki dan za naše vazuduhoplovstvo i oružane snage i svakog građanina naše zemlje jer se vidi koliko napredujemo i da smo sve sigurniji i zaštićeniji. Do kraja godine svi avioni će biti operatvni i podignuti na nivo generacije 4+“, naglasio je Aleksandar Vulin.\n© Sputnik / Senka MilošMigovi u hangaru u Batajnici\nMigovi u hangaru u Batajnici\n19 Mart 2018, 15:501\n19 Mart 2018, 17:31


Kanton Sarajevo: Od 2018. sve škole će imati elektronske dnevnike - Istinomjer\n7. Decembra 2017.\t Selma Ašćerić\nMinistarstvo obrazovanja, nauke i mladih KS ispunilo je prošle godine obećanje o realizaciji pilot projekta uvođenja elektronskih školskih dnevnika. Početkom tekuće školske godine, u 10 škola na području KS uvedene su razredne knjige u elektronskom obliku, a ministar Elvir Kazazović je najavio i da će od naredne školske godine sve škole u KS imati elektronske dnevnike.\nKako je rečeno, cilj uvođenja elektronskih dnevnika je povećanje transparentnosti i poboljšanje komunikacije na relaciji učenik – nastavnik – roditelji.\nTokom godišnje press konferencije Ministarstva obrazovanja KS koja je održana u srijedu 21. marta, ministar Kazazović je ponovo najavio uvođenje elektronskih dnevnika u svim školama od septembra 2018. godine, kao i druge aktivnosti na modernizaciji obrazovanja.\nS obzirom da je uvođenje elektronskih dnevnika ponovo najavljeno, možemo zaključiti da nadležno ministarstvo provodi aktivnosti na ovom projektu te ćemo ovo obećanje ocijeniti ocjenom “radi se na tome”.


Hotel Tropitel Sahl Hasheesh je lociran u novom i najrazvijenijem području na obali Crvenog mora, Sal Hašišu, oko 14km južno od Hurgade. Hotel nudi magičan pogled na toplo Crveno more, uz impresivan izbor primamljivih restorana i barova, sa veličanstvenom plažom i brojnim zabavnim sadržajima. Sve smeštajne jedinice poseduju LCD SAT TV, brzi internet (uz doplatu na licu mesta), direktnu telefonsku liniju, sef, mini-bar i balkon ili terasu. Na raspolaganju su četiri restorana, tri otvorena bazena i raznovrsni spa i sportski sadržaji (masaža, sauna, tereni za odbojku i tenis). Tokom dana gosti hotela Tropitel Sahl Hasheesh mogu da uživaju u jelima italijanske, meksičke i indijske kuhinje. Kutak sa nargilama u foajeu je mesto za opuštanje gostiju.


CRTA :REM i dalje izbegava da štiti javni interes - CRTA\nREM i dalje izbegava da štiti javni interes\nSaopštenja Vesti / 12.12.2019.\nUnapređenja izbornih uslova u domenu ravnopravne medijske zastupljenosti neće biti ako je suditi na osnovu dva dokumenta koje je objavilo Regulatorno telo za elektronske medije – Nacrta pravilnika o načinu ispunjavanja obaveza javnih medijskih servisa tokom predizborne kampanje i Nacrta preporuke komercijalnim pružaocima medijskih usluga o obezbeđivanju zastupljenosti bez diskriminacije u toku predizborne kampanje registrovanim političkim strankama, koalicijama i kandidatima.\n„Neprihvatanjem niza konstruktivnih preporuka usaglašenih s međunarodnim standardima, REM se opredelio da i dalje izbegava da suštinski ispuni svoju zakonski definisanu ulogu i štiti javni interes u izbornom procesu. Zakonodavac nije sveo REM na telo koje samo daje savete i preporuke, što REM čini odlukom da na postupanje komercijalnih emitera utiče neobavezujućim pravnim aktom. Obaveza REM-a je da donosi opšta podzakonska akta kojim se detaljnije utvrđuju pravila po kojima emiteri ispunjavaju zakonske obaveze kroz programske sadržaje“, kaže Raša Nedeljkov, programski direktor Crte.\nREM nije prepoznao ni potrebu da utiče na ograničavanje prisustva javnih funkcionera u informativnim programima tokom kampanje. Umesto toga, javnim servisima propisuje neodređenu obavezu, a komercijalnim medijima tek preporuku da, kada izveštavaju o redovnim aktivnostima funkcionera, povedu računa o novinarskoj etici, profesionalizmu i objektivnosti.\nProblematično je i opredeljenje REM-a da se ravnomerna zastupljenost kandidata u predizbornom programu zasniva na „principu proporcionalne jednakosti“, jer nije jasno kako će se određivati značaj političkog subjekta.\nNa osnovu objavljenog REM-ovog Plana praćenja programa pružalaca medijskih usluga Crta zaključuje da monitoring REM-a neće obuhvatiti eventualnu prikrivenu promociju u delovima programa koji nisu informativnog ili striktno predizbornog karaktera.\nO nalazima nadzora nad programima elektronskih medija REM namerava da upozna javnost izveštajem koji će biti objavljen tek nakon izbora, oglušujući se o preporuku da to čini periodično tokom kampanje.\nCrta poziva Regulatorno telo za elektronske medije da tokom javne rasprave još jednom razmotri preporuke civilnog društva kako bi bilo u mogućnosti da istinski doprinese zaštiti javnog interesa tokom predizborne kampanje.\nOvde možete pogledati Nacrt Pravilnika o obavezama pružalaca medijskih usluga tokom predizborne kampanje, koji je načinio tim Crte.


Ponosni smo, ali možemo i bolje, nema opuštanja\nSelektor košarkaške reprezentacije Srbije Aleksandar Đorđević rekao je danas da njegovi igrači treba da budu ponosni na to kako su odigrali meč protiv selekcije SAD, prenose sportski mediji.\n„Ja i dalje mislim da možemo bolje, i dalje verujem. Mislim da je ovo bila ohrabrujuća igra i da će mnogo značiti momcima. Ovo je potvrda nečega što smo radili, igrali smo na način na koji treniramo, ovo je naša igra. Šteta što poslednji šut nije ušao. Šteta jer bi bilo zasluženo da je ušla. Momci mogu da budu ponosni na ono što su uradili… Znamo šta nas čeka, moramo da pobedimo Kinu“, rekao je Đorđević novinarima u Rio de Žaneiru.\nKošarkaška reprezentacija Srbije izgubila je danas od selekcije SAD sa 91:94 (15:27, 26:23, 21:22, 29:22) u utakmici četvrog kola Grupe A na Olimpijskim igrama u Rio de Žaneiru.\n„Izdvojio bih timski duh, uverenje u naše naše sposobnosti koje je raslo iz minuta u minut. Izdvajam i prvih pet minuta, bilo mi je neshvatljivo da ne izađemo da se ne takmičimo“, rekao je Đorđević.\nSrbija će u poslednjem kolu igrati protiv Kine za plasman u četvrtfinale.\n„Igraju sa visokim petorkama, dobro postavljaju utakmice, mislim da rastu i da su pokazali da imaju potencijal. Ne smemo da se opustimo“, rekao je Đorđević.\nDjoković drugi, Troicki napredovao na ATP listi, sada je 36.Gledalac koga je na utakmici pogodila baklja u bolniciOvo mi je najdraži Kup KoraćaMajstorović zadovoljan borbom u finalu KupaJović: Poseban je osećaj osvojiti Kup u rodnom graduZvezda osvojila "Žućkovu levicu"Zapad pobedio Istok u ol-star meču, MVP Dejvis postigao 52 poenaJanković pala na 51. mesto na WTA listiZvezda u završnici slomila Partizan i osvojila Kup Radivoja KoraćaZapad bolji od Istoka, Dejvis MVP


Francuska ambasadorka potvrdila: Srbija u ponedeljak otvara poglavlja 23 i 24 - Nova Borba\nKristin Moro/ Foto: N1\nFrancuska ambasadorka potvrdila: Srbija u ponedeljak otvara poglavlja 23 i 24\nna podseća da je saglasnost o otvaranju tih poglavlja postignuta na nedavnom samitu o zapadnom Balkanu u Parizu.\nFrancuska ambasadorka u Beogradu Kristin Moro rekla je da će poglavlja 23 i 24 u pregovorima Srbije sa EU biti otvorena u ponedeljak, 18.jula.\nOna podseća da je saglasnost o otvaranju tih poglavlja postignuta na nedavnom samitu o zapadnom Balkanu u Parizu.\nOna je novinarima uoči početka prijema povodom 14. jula, nacionalnog praznika Francuske, rekla da je za Francusku bilo veoma značajno što je bila domaćin samita zemalja zapadnog Balkana, jer je to bila prilika da pokaže svoju posvećenost našem regionu.\n"Samit je bio deo berlinskog procesa i to je za nas bilo veoma značajno, da budemo domaćini zemljama Balkana i pokažemo snagu prijateljstva prema vasoj zemlji i zemljama regiona", rekla je Moro i dodala da je 14 jul. je uvek prilika da ugoste partnere u Srbiji i obeleže saradnju u protekloj godini.\nOsvrnuvši se na saradnju između Francuske i Srbije tokom protekle godine, Moro je kazala da dve zemlje tesno saradjuju kada je reč o bezbednosnim izazovima, terorizmu, kontroli granica, borbi protiv kriminala.


Tramp: Sarađivaću sa Kongresom da zaustavimo pucnjave\n02 septembar, 2019\nPredsednik Tramp na brifingu Federalne agencije za vanredne situacije (FEMA), 1. septembra 2019. u Vašingtonu\nNekoliko sati posle najnovije masovne pucnjave u Americi, predsednik Donald Tramp izrazio je rešenost da sarađuje sa podeljenim Kongresom da bi zaustavio "zlo masovnih napada." Izjavio je da zakonske mere treba da zadovolje i cilj zaštite javne bezbednosti i ustavno pravo vlasnika oružja.\nTramp je govorio posle masovne pucnjave u zapadnom delu Teksasa, gde je u toku istraga zbog čega je muškarac, koga je policija zaustavila zbog saobraćajnog prekršaja, otvorio vatru na policajce i pobegao. Ubio je sedmoro a ranio više od 20 ljudi pre nego što ga je ubila policija.\nSedmoro ubijenih u pucnjavi u Teksasu\nPredsednik je rekao da bi bilo divno reći da će raditi na potpunom "eliminisanju" masovnih pucnjava ali je priznao da je to malo verovatno.\n“Želimo da značajno smanjimo takve zločine", rekao je Tramp na početku brifinga o uraganu Dorijan, u Federalnoj agenciji za vanredne situacije.\nTrampova predanost većoj kontroli prodaje oružja dovodi se u pitanje još od kada je 17 učenika i nastavnika ubijeno u pucnjavi u srednjoj školi u Parklendu u Floridi, na Dan zaljubljenih 2018.\nTramp se tada založio za jaču proveru biografije kupaca oružja, ali je brzo povukao to mišljenje pod pritiskom Nacionalnog udruženja vlasnika oružja (NRA), politički moćnog lobija koji je snažno podržavao Trampovu kandidaturu za predsednika.\nPristalice mera za kontroluj prodaje oružja okupljene u Konkordu u Nju Hempširu, 5. avgusta 2019. traže od republikanskog guvernera da potpiše takve mere posle dve masovne pucnjave u Teksasu i Ohaju, u razmaku od dva dana.\nNedavno je Tramp doveo u pitanje koliko je svrshishodno uvoditi jače provere biografije kupaca oružja, posle dve pucnjave u El Pasu u Teksasu i Dejtonu u Ohaju, u kojima je pre mesec dana poginulo više od 30 osoba. Umesto toga, Tramp pokušava da pitanje mentalnog zdravlja postavi kao značajnije od pristupa oružju.\nPredsednik je rekao novinarima u nedelju da je razgovarao sa zakonodavcima iz obe partije i da "ljudi žele da nešto urade." Dodao je da administracija "razmatra razne stvari" i da se nada da će paket zakonskog predloga biti spreman kada Kongres, naredne nedelje, nastavi sa radom.\nSenat, koji kontrolišu republikanci, odbija da razmatra nekoliko zakona o kontrolik oružja koji su ove godine usvojeni u Predstavničkom domu, koji kontrolišu demokrate. Republikanska partija se, tradicionalno, protivi mnogim naporima da se pooštre američki zakoni o oružju.\nPredsednica Predstavničkog doma Nensi Pelosi pozvala je Senat da "okonča opstrukciju" i uputi Trampu zakon o merama da se smanji oružano nasilje.\nGradonačelnici u SAD za oštriju kontrolu oružja posle masovnih ubistava\nDvoje ubijeno u pucnjavi na kampusu u Severnoj Karolini\nPucnjava u školi u Koloradu: Ubijen učenik, 8 ranjeno, napadači privedeni\nNapadač iz Dejtona u prošlosti imao "listu ljudi koje želi da ubije"\nNajsmrtonosniji masakri vatrenim oružjem u SAD u protekle dve godine\nNaoružani muškarac iz Volmarta "testirao" pravo da nosi oružje\nPolicija privela osumnjičenog nakon višesatne pucnjave u Filadelfiji


Home / Turizam / Kulturno istorijsko naslijeđe / Najmanje 18 predmeta iz Srebrenice u postavci Zemaljskog muzeja BiH\nBy eSrebrenica.ba on 13. July 2019.@esrebrenica\nZemaljski muzej Bosne i Hercegovine najznačajnija je muzejska ustanova u našoj zemlji koja u svom vlasništvu posjeduje istorijske predmete različitih era iz svakog dijela naše zemlje, ali i šire.\nDa je teritorija današnje opštine Srebrenica zasigurno igrala jednu važnu ulogu u istoriji ove zemlje, pokazuje i broj izloženih predmeta u ovoj ustanovi koji su pronađeni i doneseni iz Srebrenice.\nIako se najveći dio eksponata pronađenih u našem gradu nalazi u antičkom odjelu ovog muzeja, ipak ni etnografski, kao ni srednjovijekovni odjel Zemaljskog muzeja nisu ostali bez artefakata pronađenih u Srebrenici.\nFigure bronzane ruke Sabazijeva kulta, figura rimskog boga ljubavi Amora, građevinski natpisi, nadgrobni spomenici i drugi predmeti iz rimskog perioda pronađeni u Sasama i Skelanima, samo su neki od predmeta koji obogaćuju ovu državnu ustanovu.\nU srednjovijekovnom odjelu muzeja našao se stećak iz sela Radaljevići, kao i nakit koji je pronađen u Skelanima, a posjetitelji etnografskog odjeljenja Zemaljskog muzeja imaju priliku vidjeti sobu iz porodične kuće Rustenbegovića iz Srebrenice u kojoj je prikazana scena kadijskog suđenja.\nOno što nam je jedan od kustosa muzeja potvrdio jeste da ovo nije kompletna zbirka predmeta iz Srebrenice koje posjeduje ova ustanova. Po njegovim riječima, u podrumima i arhivama muzeja nalazi se na stotine hiljada predmeta iz cijele BiH, a među njima mnogi su iz Srebrenice. Međutim, tek su se najznačajniji iz cijele države pronašli u stalnim postavkama, a među njima i 18 predmeta iz Srebrenice.\nPored predmeta iz Srebrenice, u antičkoj zbirci muzeja našla se i baza počasnog spomenika iz rimskog perioda, a koja je pronađena na teritoriji današnje opštine Bratunac.\nNajveća i najvažnija arheološka istraživanja na području Srebrenice vršena su u periodu vladavine Austrougarske monarhije čiji su arheolozi najveći dio pronađenih predmeta u Srebrenici otpremili u tada novu ustanovu Zemaljskog muzeja BiH u Sarajevu.


15. mart 2021. Predsednik Odbora za privredu, regionalni razvoj, trgovinu, turizam i energetiku sa predstavnicima Udruženja zanatlija iz Novog Sada\nSekretar Udruženja Veljko Anđelić istakao je da današnje stanje u zanatstvu karakteriše odsustvo zakonske regulative i neuređenost privrednog ambijenta u ovoj oblasti. Zanatstvo je bilo uređeno zakonom od 1949. do 1969. godine, ali od tada do danas, zanatska zanimanja nisu definisana i prepoznata u strukovnom, organizacionom i formalno-pravnom smislu. Ne zna se ko su zanatlije, koja su zanatska zanimanja i pod kojim uslovima se obavljaju. Kako je naveo, ovakvo stanje proteže se još iz perioda posle Drugog svetskog rata, kada je država bila okrenuta masovnoj industrijalizaciji, a danas su mnogi zanati u ozbiljnoj recesiji.\nSlavko Novaković, predsednik Udruženja, istakao je da je u Ministarstvu privrede postojao Nacrt zakona 2004. godine, potom 2010. godine, a poslednji put zakon je pripreman 2014. godine, ali da ni jedna Vlada zakon nije usvojila, niti je stigao do Narodne skupštine. Naveo je da je veliki broj zemalja iz okruženja već doneo ovaj zakon, i da Srbija može iskoristiti iskustva i preuzeti dobra rešenja u zakonima zemalja iz okruženja i izbeći greške, odnosno rešenja koja nemaju rezultat.\nArsić je istakao da će upoznati Odbor za privredu, regionalni razvoj, trgovinu, turizam i energetiku kojim predsedava i Ministarstvo privrede i inicirati pokretanje postupka za pripremu Nacrta zakona o zanatstvu. Ocenio je da procedura za ulazak predloga zakona u Narodnu skupštinu traje oko šest meseci. Pored toga, Odbor može da organizuje javno slušanje o nacrtu ili o predlogu zakona, s obzirom da se radi o sistemskom zakonu, na kome bi učestvovali narodni poslanici, predstavnici Ministarstva privrede, stručno javno mnjenje i organizacije civilnog društva, poput Udruženja.\nPredstavnici udruženja istakli su i da je neophodno da se građanima približi ova tema, jer je nedovoljan broj mladih ljudi koji su zainteresovani za obavljanje zanatskih poslova, a potreba za sertifikovanim zanatlijama je velika.\nSagovornici su se saglasili da Srbiji jeste potreban zakon koji će urediti pitanje zanatskih poslova, a Arsić je istakao da će u najskorije vreme razgovarati sa Ministarstvom privrede po ovom pitanju.


RTS :: Žofre: Pristupanje Srbije za nas nema alternativu\nPolitika Žofre: Pristupanje Srbije za nas nema alternativu\nutorak, 26. okt 2021, 18:02 -> 18:15\nŽofre: Pristupanje Srbije za nas nema alternativu\nZa Evropsku uniju pristupanje Srbije i Zapadnog Balkana nema alternativu, poručio je šef Delegacije EU u Srbiji Emanuel Žofre. Kaže da se Evropa i svet suočavaju sa brojnim izazovima, poput pandemije i klimatskih promena, a da na sve te krize odgovor mora da bude zajednički, uz uključivanje Zapadnog Balkana.\nEmanuel Žofre je istakao da je Evropska unija najuspešniji projekat, koji je doneo mir, slobodu, prosperitet svim građanima, promovišući ljudska prava u Evropi i van nje.\n"Treba da budemo ponosni na uspehe. Ali, moramo da znamo da ako konfrontaciju zamenimo saradnjom, možemo da postignemo više. Različitost je vrednost, ne prepreka", rekao je Žofre na otvaranju "Beogradskog bezbednosnog foruma".\nUkazao je da je pandemija kovida 19 najnoviji i najveći test za Evropu i svet, podsećajući da je Evropa za samo nekoliko meseci donela važne odluke, pre svega o zajedničkom zaduživanju, tako da se evropska ekonomija oporavlja brže nego što se očekivalo.\nŽofre je dodao da je prvi put, odgovor na kovid stvorio instrument za zajedničku nabavku vakcina, navodeći da je u Evropi 75 odsto odraslih vakcinisano.\n"Naučili smo da smo u istom čamcu i da moramo da se spasimo zajedno", rekao je Žofre, navodeći da je pandemija globalni problem, te da i odgovor na krizu mora da bude zajednički, globalan.\n"Uvek smo delili vakcine fer sa ostalim svetom. Izvezli smo onoliko koliko smo isporučili sopstvenim građanima", rekao je šef delegacije EU u Srbiji.\nVelika pretnja i klimatske promene\n"Imamo 'vakcinu' za to, koja treba odmah da se primeni. Predstojeći Samit u Glazgovu šansa je da se dogovori rešenje", rekao je Žofre uz podsećanje da je dogovorena Evropska zelena agenda, da su članice privržene postizanju ciljeva do 2030, a da se sada radi na usvajanju zakonskih mera kako bi se ti ciljevi dostigli.\n"Ne donosimo novi preldog u Glazgov, već želimo da mobilišemo druge da deluju", rekao je Žofre.\n"Srbija je već odlučila da investira u svoju budućnost. Znamo da delimo mnogo toga, a tako i istu sudbinu", rekao je Žofre.\nPodrška pristupanju regiona\nŽofre je naveo da je EK ukazala u izveštaju da želi da Srbija otvori dva klastera, 3 i 4, ali da o tome odlučuju države članice.\n"Važno je da radimo zajedno na jačanju puta ka EU, da Zapadni Balkan bude uključen u razmišljanje o budućnosti Unije", dodao je Žofre.\n"Vidimo obnovljene napore EU i SAD, što je znak transatlantskog jedinstva. Dijalog koji EU organizuje je jedina platforma koja može efektivno da se bavi tim pitanjem. To što smo uspeli da postignemo sporazum oko nedavnih događaja pokazuje da je to moguće. Nadamo se da će dijalog otvoriti blagorodnije diskusije u budućnosti", dodao je Žofre.


Nalazite se ovde: Mascus Srbija > Transportna vozila > Kamioni > Ostali kamioni > Fliegl\nPolovna Fliegl ostali kamioni na prodaju\nOvo su rezultati pretrage polovnih Fliegl ostali kamioni mašina koje su za prodaju. Fliegl ostali kamioni oglase možete sortirati po ceni, godini proizvodnje, ili zemlji. Takođe možete, da koristite kriterijume za pretragu na levo da ubrzate pretragu, ili pročitajte više o Fliegl ostali kamioni u Brend sekciji.\nMercedes-Benz Atego II BlueTec 5 4801ccm - 218KM 11.99t6.749 EURPogledaj detalje\nPeugeot BOXER 435 HDi Euro 5 2999ccm - 180KM 3.5t 14-164.792 EURPogledaj detalje\nMercedes-Benz Actros LS10.731 EURPogledaj detalje\nOvde je kompletna lista polovnih Fliegl ostali kamioni za prodaju. Mozete da dodate strane među svoje omiljene strane ili upoređujete zanimljive proizvode klikom na polja za potvrdu pored polovnih/og Fliegl ostali kamioni koji su Vam zanimljive, uz korišćenje opcija koje se nalaze iznad. Ako zelite da promenite pretragu, vratite se na vrh strane i koristite opciju “nova pretraga”, onda definišite brend, model, cenu i/ili lokaciju polovne/ih Fliegl ostali kamioni koje Vas interesuju.


18.08.2021 u 16:27\nNevakcinisani zdravstveni radnici UKC Niš prelaze u administraciju\nNevakcinisani radnici Univerzitetskog kliničkog centra (UKC) Niš koji su odbili vakcinaciju protiv korona virusa biće prebačeni na administrativne poslove, ali im plate neće biti smanjene, rekao je direktor UKC-a Zoran Perišić za Južne vesti. On je kazao da im je „prioritetan cilj” da zaštite pacijente i da ta odluka neće uticati na kvalitet lečenja, jer imaju dovoljno radnika. „Procenat vakcinisanih radnika u UKC-u je veliki, ali svi oni koji nisu primili vakcinu više neće biti u direktnom kontaktu sa pacijentima”, izjavio je Perišić, prenosi Beta. On je dodao da smatra da radnici UKC Niš koji nisu vakcinisani mogu biti lakše inficirani nego drugi. „Njihov kontakt i rad u jedinicama intenzivne nege i rad sa pacijentima može ugroziti pacijente. Smatram da je bezbednije za naše\n16.08.2021 u 20:47\nKorona u Niš stiže sa letovanja u Crnoj Gori\nNIŠ – Prema najnovijim podacima iz kovid ambulanti niškog Doma zdravlja epidemiološka situacija u Nišu i najbližoj okolini vidno se pogoršava. Dok je prvih dana prethodne sedmice, u ponedeljak i utorak bilo 15, odnosno 17 zvanično novozaraženih građana koronavirusom, u petak 13. avgusta broj inficiranih popeo se na 35, a već juče bilo je 40 pozitivnih Nišlija. Prema rečima dr Milorada Jerkana, direktora DZ Niš, više ne postoje nikakve dileme oko toga zašto se broj inficiranih koronom povećava: - Među onim građanima Niša koji ovoga leta nisu nigde putovali i koji su sve vreme bili u gradu, minimalan je broj novozaraženih, po dvoje, najviše troje dnevno. Svi ostali koji su inificirani i koji su pozitivni na koronu su, zvanično je utvrđeno, povratnici sa godišnjeg odmora i letovanja iz\n15.08.2021 u 10:25\nNiš – Analiza kvaliteta semene tečnosti muškarca, kao jedan od osnovnih i prvih dijagnostičkih testova koji se koriste za utvrđivanje steriliteta, odnosno, kako se u literaturi i medicini sve češće karakteriše, za procenu faktora muškog infertiliteta, ubuduće će se u našoj zemlji realizovati mnogo brže nego do sada i na najsavremeniji način, koji se primenjuje i u svetskoj medicini. Naime, na Klinici za ginekologiju i akušerstvo Univerzitetskog kliničkog centra u Nišu ovih dana instalirana je oprema poslednje tehnološke generacije i najmoderniji sistem, prvi takav u Srbiji, potvrdio je za „Politiku” docent dr Dejan Mitić, rukovodilac ove zdravstvene ustanove, koji je posebno istakao da će zahvaljujući velikoj preciznosti sistema SQA analize biti mnogo bolje, a sam postupak obrade


petak, 08 jul 2016 08:17\nGradske organizacija porodica poginulih i zarobljenih boraca i nestalih civila Zvornik obilježila je 18 godina svog rada.\nOsvrćući se na probleme koji su i dalje aktuelni sekretar gradske organizacija porodica poginulih i zarobljenih boraca i nestalih civila Zvornik MilivojeMarković je rekao da se još potražuje 30 civila i 24 pripadnika VRS sa područja Zvornika. Pored toga on je istakao i problem zapošljavanja djece iz ovih kategorija stanovništa , te istakao da još 600 djece sa fakultetom treba da se zaposli odnosno odradi pripravnički staž.\nPotpredsjednik Organizacije porodica poginulih i zarobljenih boraca i nestalih civila Republike Srpske Niko Kisić rekao je da se traži još 1.670 pripadnika Vojske Repubike Srpske i civila koji su nestali u proteklom ratu. Kisić je, naglasio da Republička organizacija nije zadovoljna dosadašnjim radom Instituta za nestala lica BiH i Tužilaštva BiH.\n“Uvijek ovo pitanje potenciramo jer je jednostavno neshvatljivo da ratni zločini koji su se dogodili nad srpskim narodom stoje godinama negdje u fiokama, dok se istovremeno za najmanji prekršaj pripadnici i starješine VRS osuđuju na drastične zatvorske kazne”, rekao je Kisić. Podsjećajući da je u Sarajevu nestalo oko 6.000 Srba za koje niko nije odgovarao, Kisić je rekao da je rad komisija, koje su bile formirane da ispitaju “sarajevski nestanak Srba i ostalih”, zaustavljen pod političkim pritiskom. On je naglasio da će se i dalje insistirati na tome da se formira komisija za Sarajevo kako bi se utvrdili zločini nad srpskim narodom.\n“Ovom pitanju i u narednom periodu moramo posvetiti dužnu pažnju da se pronađu saborci i civili koji su nestali u proteklom ratu”, rekao je Kisić i izrazio nezadovoljstvo dosadašnjom identifikacijom poginulih boraca kao i izmještanjem masovnih grobnica u Federaciji BiH na nepoznate lokacije, kako bi se minimizirali zločini nas nestalim srpskim boracima i civilima.\nPorodice i predstavnici Republičke i Gradske organizacije porodica poginulih i nestalih boraca i civila položili su vijence na Spomenik palim borcima u odbrambeno-otadžbinskom ratu i obišli Spomen sobu u Zvorniku.\n05-08-2016 Hits:4931 Zvorničke novosti\n01-08-2016 Hits:6707 Zvorničke novosti\n29-07-2016 Hits:4254 Zvorničke novosti\n31-05-2016 Hits:7101 Zvorničke novosti\n17-05-2016 Hits:2878 Zvorničke novosti\n12-05-2016 Hits:3271 Zvorničke novosti\n04-05-2016 Hits:2900 Zvorničke novosti\n28-04-2016 Hits:3347 Zvorničke novosti


Han sutra u Beogradu - Info 24\nProgram besplatnog razgledanja grada u nedelju\nVučić u Raškom okrugu\nMUP: Dijana Hrkalović tuži Sergeja Trifunovića\nDanas sahrana Šabana Šaulića\nHan sutra u Beogradu\nEvropski komesar za pregovore o proširenju Johanes Han dolazi sutra u zvaničnu posetu Srbiji. Očekuje se da predsedniku Vučiću ponovi da Srbija ima jaku i realnu EU perspektivu.\nHan će se u Beogradu sastati sa predsednikom Aleksandrom Vučićem, premijerkom Anom Brnabić, a sa ministrakom za evrointegarcije Jadrankom Joksimović potpisaće finansijski sporazum, rečeno je Tanjugu u Briselu.\n„U pitanju je redovna radna poseta u okviru koje će se održati sastanci posvećeni nedavno održanoj Međuvladinoj konferenciji EU i Srbije, a sa ministarkom Joksimović će se potpisati i finansijski sporazum”, rečeno je Tanjugu u Evropskoj komisiji.\nU Briselu najavljuju da je u pitanju ”kratka jednodnevna poseta”. Predviđene su izjave za medije oko 14:30 nakon potpisivanja finasijskog sporazuma.\nU pitanju je deo finansijske pomoći iz okvira evropskih pretpristupnih fondova (IPA) za 2017. godinu u visini od 42 miliona evra. Ukupna vrednost IPA za Srbiju za 2017. godinu iznosi 138 milona evra.\nEvropska komisija već je najavila da će pretpristupna pomoć za Srbiju biti povećana u narednom periodu.\nU okviru razgovora koji će se odnositi na Međuvladinu konferenciju održanu 25. juna u Luksemburgu, kada je Srbija otvorila dva nova poglavlja, očekuje se da komesar Han predsedniku Vučiću i premijerki Brnabić ponovi da Srbija ima ”jaku i realnu EU perspektivu”, ali i podsetiti da će brzina napretka Srbije u pristupnim pregovorima zavisiti od napretka u oblasti vladavine prava i normalizacije odnosa Beograda i Prištine.\n”Srbija mora hitno da ubrza i intenzivira brzinu reformi posebno u oblasti vladavne prva”, poručio je Han tokom Međuvladine konferencije u Luksemburgu.\nOn je tada naveo da su završetak ustavnih reformi koje se odnose na pravosuđe i stanje u oblasti slobode izražavanja ”izazovi na kojima Srbija mora da radi”.\nIstovremeno komesar Johanes Han je pozvao vlasti u Srbiji da preokrenu trenutni trend neusklađivanja sa viznom politikom EU i insistirao na važnosti informisanja građana u Srbiji o procesu pristupnja i konkretnim dobrobitima reformi.\nVučić ispunio obećanje! Zaseok Petrići kod Ljiga dobio asfaltirani put\nVulin: Srbija više nije zemlja gubitničke politike\nProgram besplatnog razgledanja grada u nedelju 22/02/2019\nVučić u Raškom okrugu 22/02/2019\nMUP: Dijana Hrkalović tuži Sergeja Trifunovića 22/02/2019\nDanas sahrana Šabana Šaulića 22/02/2019\nPočinje Fest 22/02/2019\n© 2019 Sva Prava Zadržava Info 24


Održana 76. sjednica Savjeta CBCG - CBCG\nHome Javnost rada Aktuelno Saopštenja Održana 76. sjednica Savjeta CBCG\nOdržana 76. sjednica Savjeta CBCG\nDanas je održana 76. sjednica Savjeta Centralne banke Crne Gore, kojom je predsjedavao guverner dr Radoje Žugić.\nSavjet je razmatrao i usvojio Izvještaj o poslovanju i provođenju politike CBCG za avgust 2020. godine, na osnovu kog je zaključeno da su sve aktivnosti CBCG sprovedene tokom pomenutog perioda realizovane u skladu sa Programom rada ove institucije.\nSavjet je usvojio Odluku o izmjeni Odluke o makroprudencijalnim mjerama koje se odnose na kredite koje banke odobravanju fizičkim licima. Izmjena se odnosi na uvođenje polise osiguranja kredita, kao dodatnog kolaterala za obezbjeđenje kredita, pored kolaterala koji se priznaju u skladu sa važećom odlukom iz 2019. godine. Uslov je da je polisa izdata od strane društava za osiguranje sa sjedištem u Crnoj Gori, dok će CBCG ocjenjivati prihvatljivost pojedinačnih polisa, sa stanovišta pokrića rizika kome se banke izlažu.\nNa današnjoj sjednici je usvojena Odluka o izmjenama Odluke o izvještajima koji se dostavljaju CBCG o platnom prometu. Izmjenama se uvodi obaveza dostavljanja dodatnih podataka u okviru izvještaja koje pružaoci platnih usluga, odnosno izdavaoci elektronskog novca dostavljaju CBCG, a sve u cilju detaljnijeg praćenja statistike platnog prometa.\nKvartalni izvještaji o poslovanju pružalaca finansijskih usluga na 30.06.2020. godine, koji se odnose na Investiciono-razvojni fond, mikrokreditne finansijske institucije, lizing i faktoring društva, su takođe razmatrani na današnjoj sjednici Savjeta. Istaknuto je da je ova tržišta u drugom kvartalu tekuće godine karakterisao blagi rast likvidnih sredstava i kredita, dok se glavni negativni trend odnosio na rast kredita koji kasne sa otplatom.\nSavjet je upoznat i sa najnovijim projekcijama CBCG, koje ukazuju da bi stopa pada bruto domaćeg proizvoda u ovoj godini mogla iznositi oko 17%. Imajući u vidu visok stepen neizvjesnosti situacije, uzrokovane pandemijom COVID-19 virusa, nedostupnost značajnog broja podataka, kao i odsustvo ranijih iskustava ove vrste, naglašeno je da ovu projekciju karakteriše relativno visok stepen neizvjesnosti, te da je ona predmet kontinuiranog ažuriranja u skladu sa pristizanjem novih podataka.\nČlanovi Savjeta upoznali su se sa Izvještajem o toku stečajnog postupka u IBM banci za period 01. januar - 31. avgust 2020. godine. Stečajni upravnik IBM banke je prezentovao dosadašnje aktivnosti koje su se uglavnom odnosile na unovčavanje imovine i isplatu obaveza prema povjeriocima. Saopšteno je da je u periodu od trenutka uvođenja stečaja u ovu banku (4. januara 2019. godine) do 31.08.2020. godine, izvršena isplata prema Fondu za zaštitu depozita u iznosu od 17,5 miliona eura, što predstavlja skoro 80% ukupne obaveze prema Fondu.\nNa današnjoj sjednici razmatrana su i druga pitanja iz nadležnosti Savjeta CBCG.


Alkoholna pića za Novu godinu i Božić - Kutak za mame - MojaBeba.com\n2010-12-28. Alkoholna pića za Novu godinu i Božić\nSvako voli da se malo opusti za Novu godinu i Božić, a dobra vest je da to može biti zdravije nego što mislite. Američka istraživanja su pokazala da svakodnevno unošenje alkohola u organizam (naravno, u umerenim količinama) vodi ka „uspešnom starenju“, posebno kod žena.\nKako je vreme praznika pred nama, ovo je dobra vest za one koji se nadaju da će uživati u čašici ili dve. Nudimo Vam listu alkoholnih pića gde smo procenili koje su dobiti istih, ali i koje su „mamurluk-posledice“.\nDobiti: Antioksidanti, koji se nalaze u crvenom vinu, su odgovorni što ovo piće bije dobar glas kada je reč o zdravlju. Crveno vino sadrži nekoliko antioksidanata koji su korisni i pomažu u zaštiti i sprečavanju bolesti srca i verovatno nekoliko vrsta kancera.\nMamurluk-posledice: Na nesreću, ovakve posledice postoje jer vino sadrži kongenere – nečiste supstance koje se dodaju piću radi ukusa ili stabilizacije alkohola. Oni vrše jači pritisak na jetru, koja zauzvrat ima sporiju stopu razbijanja alkohola i stoga je mamurluk prilično gadan.\nKuvano vino i punč\nDobiti: Zahvaljujući činjenici da je glavni sastojak oba pića crveno vino, postoje antioksidanti koji veoma povoljno utiču na srce. Začini, koji se dodaju u crveno vino, karanfilić i cimet, potvrđuju ovu konstataciju jer sadrže najviši nivo polifenola od svih začina (u regularnoj upotrebi) i mogu pomoći u smanjenju rizika od dijabetesa.\nMamurluk posledice: Nažalost, oba pića Vam mogu zadati takvu glavobolju (da imate utisak kao da Vas neko lupa čekićem po glavi) i to iz nekoliko razloga. Prvo, imate posla sa „kućnim merama“, a ne onim u kafiću ili restoranu i drugo, mešanje tamnih vina sa tamnim likerima znači da varite različite kongenere iz oba – krajnji rezultat je gadna glavobolja!\nDobiti: Ima ih jako malo, ako ih ima uopšte, jer dolazi do mešanja velikog broja pića, a i količina šećera je ogromna.\nMamurluk posledice: Long Island Ice Tea, White Russians i Sex on the Beach ostavljaju jake mamurluke zbog velike količine alkohola i šećera u jednoj čaši. Što je piće slađe, to alkohol brže ulazi u krvotok i njegov uticaj je veći.\nDobiti: Istraživanja su pokazala da šeri smanjuje nivo holesterola u krvi, a povećava nivo dobrog holesterola. Polifenoli koji se nalaze u šeriju štite srce sprečavajući „loš“ holesterol da postane lepljiv i da se taloži na zidovima krvnih sudova.\nMamurluk posledice: Nažalost, mamurluk može biti užasan zbog visokog sadržaja šećera i visokog nivoa kongenera (iako je, srećom, nemoguće piti toliko sladak šeri).\nDžin i votka\nDobiti: Na nesreću, ne postoje poznate dobrobiti od destilovanih pića kao što su votka, viski i džin ma kako bili destilovani ili pitki.\nMamurluk posledice: Što je bleđa boja pića koje pijete, manji je sadržaj kongenera, što znači blaži mamurluk (zavisno od toga koliko popijete). Dobri izbori su votka ili džin, a loši brendi, viski ili rum.\nDobiti: Studije pokazuju da umereno konzumiranje piva (2 flaše dnevno) smanjuje rizik od srčanih i vaskularnih bolesti. Razlog tome je što se pivo pravi od žitarica, vode i kvasca – svaki sastojak je bogat različitim vrstama vitamina B koji preživljavaju fermentaciju i proces filtriranja.\nMamurluk posledice: Pivo ima najmanje predispozicije da Vas ostavi sa mamurlukom za razliku od vina, džina i votke, viskija ili koktela jer sadrži mnogo manje alkohola, manje šećera i nimalo kongenera.\n11 praktičnih saveta za pomoć u prvim danima


Zvezdini biseri - Neporaženi minulog vikenda\nCrveno-beli talenti su u vikendu iza nas odigrali osam takmičarskih utakmica i zabeležili sedam pobeda uz remi, te još jednom demonstrirali raskošan potencijal koji poseduju. Posebno ubedljiva bila je seniorska selekcija naše filijale Grafičar koji su u Vranju savladali domaći Dinamo rezultatom 4:1, a meč je prelepim lob udarcem iz kog je postigao gol obeležio Jug Stanojev.\nOmladinci su odigrali bez golova na vrlo teškom i neugodnom gostovanju Vojvodini. U utakmici koja je obilovala velikim brojem prilika za izabranike Slavoljuba Đorđevića, rezultat se nije menjao od prvog do poslednjeg sudijskog zvižduka, iako su Panić, Radulović i Burmaz imali vrlo izgledne prilike da to učine. Pobedu su ostvarili juniori koji nose dres Grafičara u vrlo interesantnoj utakmici odigranoj na terenima iza juga Marakane. Potpuno su nadigrali i savladali Voždovac (2:0), a radost Dejanu Simiću doneli su Nikola Pantić i Andrej Đurić koji su se upisali u strelce.\nOmladinska liga Srbije:\n1. Crvena zvezda - 15 pobeda i četiri remija - 49 bodova (gol razlika 57:10)\n2. Brodarac - 14 pobeda, tri remija i dva poraza - 45 bodova (gol razlika 44:20)\n3. Partizan- 12 pobeda, dva remija i pet poraza - 38 bodova (gol razlika 42:20)\n8. Grafičar - 8 pobeda, tri remija i osam poraza- 27 bodova (gol razlika 41:32)\nIako su za kadetsku selekciju Crvene zvezde u duelu protiv Vojvodine (2:1) golove postigli Nikola Stanković i Nikola Knežević, epitet igrača utakmice pripao je dvostrukom asistentu Marku Boroviću koji je kod pogodaka iskoristio greške protivničke odbrane i kaznio ih za pad koncentracije. Još ubedljiviji bili su kadeti Grafičara koji su savladali Zemun 4:0 pogocima Živana Ramovića, Bogdana Petrovića, Pavla Popeskovića i Davora Rakića.\nKadetska liga Srbije:\n1. Crvena zvezda - 16 pobeda, remi i dva poraza - 49 bodova (gol razlika 73:16)\n2. Partizan - 13 pobeda, tri remija i tri poraza - 42 boda (gol razlika 56:20)\n3. Čukarički - 11 pobeda, tri remija i pet poraza - 36 bodova (gol razlika 53:23)\n7. Grafičar - 8 pobeda, četiri remija i sedam poraza - 28 bodova (gol razlika 35:41)\nUbedljivi su bili fudbaleri koji nose dres seniorskog tima naše filijale Grafičar i savladali Dinamo iz Vranja rezultatom 4:1. Mrežu domaćih je načeo Dimitrije Pobulić golom iz penala, to su potom ispratili Stefan Cvetković i Stefan Dabić, a tačku na meč stavio je prelepim lob udarcem Jug Stanojev koji je još jednom demonstrirao da je veliki potencijal i igrač koji bi u skorije vreme mogao da konkuriše za seniorski tim Crvene zvezde.\n1. Grafičar - 14 pobeda, pet remija i sedam poraza - 47 bodova (gol razlika 36:22)\n2. Metalac - 14 pobeda, pet remija i sedam poraza - 47 bodova (gol razlika 36:29)\n3. OFK Bačka - 13 pobeda, četiri remija i devet poraza - 43 boda (gol razlika 31:26)\nMeč mlađih kadeta Crvene zvezde i Sinđelića obeležio je dvostruki strelac Aleksandar Vranešević, a precizni za tim Vlade Vučića bili su još Boris Matić i Luka Bošković, vezisti rođeni 2004. godine. Šef struke naših bisera nije mogao da računa na standardne: Stefana Marinkovića, Lazara Đurića, Mirka Nikolaševića, Jovana Mijatovića i Mateju Bubanja, ali je i uprkos tome uspeo da ostvari više nego sigurnu pobedu.\nProlećni deo prvenstva počeo je i za naše mlađe pionire, gde su obe crveno-bele ekipe bilo vrlo uspešne. Izabranici Milorada Vilotića savladali su FK 0le (2:1), a pogotke su postigli Davorin Tošić i Alek Ramadani. Dečaci koji nose dres Crvene zvezde B su pobedili OFK Beograd (4:0), a pažnju na sebe skrenuo je dvostruki strelac Lazar Cetić, dok su mrežu rivala pogađali još Veljko Milosavljević i Nemanja Đurišić.


Kejsik 16. kandidat Republikanske stranke!\nGuverner Ohaja Džon Kejsik objavljuje kandidaturu za predsedničku nominaciju Republikanske stranke\nGuverner Ohaja Džon Kejsik, poreklom Hrvat, pridružio se velikom broju kandidata za predsedničku nominaciju Republikanske stranke za izbore naredne godine.\nŠezdesetrogodišnji Kejsik je 16. republikanski kandidat u izbornoj trci u kojoj učestvuje pet aktuelnih i bivših senatora, po četiri aktuelna i bivša guvernera, kao i dva predstavnika korporativnog sveta i penzionisani neurohirurg.\nReč je o najvećem broju republikanskih kandidata poslednjih decenija, bez jasnog favorite. Prema istraživanjima javnog mnenja, milijarder Donald Tramp, bivši guverner Floride Džeb Buš i guverner Viskonsina Skot Voker trenutno imaju najveću podršku.\nKejsik je proveo 18 godina u Predstavničkom domu, a deceniju bio direktor pre nego što je 2010. izabran za guvernera Ohaja. Trenutno ima veoma malu podršku i nije dobro poznat na nacionalnom nivou, poput nekih od njegovih rivala.\nMeđutim, pojedini politički analitičari smatraju da bi Kejsik mogao da bude popularan među biračima koji su zabrinuti zbog budžetskog deficita, s obzirom na to da je kao predsedavajući Odbora za budžet Predstavničkog doma bio zaslužan za prvi suficit od 1969. godine.\nGuverner Ohaja takođe zastupa različite stavove u odnosu na dominantno konzervativno krilo stranke, u pogledu nekoliko pitanja. Prihvatio je širenje zdravstvenog osiguranja za siromašne u svojoj saveznoj državi, u okviru Obamakera. Takođe nije odbacio mogućnost davanja državljanstva milonima ilegalnih imigranata u Sjedinjenim Državama.


UTVRĐEN JE ALGORITAM I RASPOREĐENE VAKCINE KOJE STIGNU U BIH | RTVUSK.ba\nUTVRĐEN JE ALGORITAM I RASPOREĐENE VAKCINE KOJE STIGNU U BIH\n-\tU naredne tri sedmice u BiH stigne više od 200.000 doza vakcina, što bi uz one koje smo već do sada nabavili, činilo više od 330.000 doza...\nSARAJEVO, 8. aprila - U Bosnu i Hercegovinu do sada je stiglo 131.800 doza vakcina protiv koronavirusa.\nStručna saradnica za odnose sa javnošću u Zavodu za javno zdravstvo (ZZJZ) FBiH Maja Kojović potvrdila je za Vijesti da se sve vakcine koje dođu u FBiH i prođu kontrolu Agencije za lijekove i medicinska sredstva BiH, prema svim kantonima raspoređuju po unaprijed utvrđenom algoritmu.\n- Svih 10.000 doza cjepiva AstraZeneca, koje smo dobili kao donaciju Republike Srbije, iskorišteno je za cijepljenje prve prioritetne skupine, a to su zdravstveni radnici i osobe zaposlene u zdravstvenim ustanovama, pojasnila je Kojović.\nOd izvora iz državne vlasti jučer su Vijesti saznale i da se očekuje da u naredne tri sedmice u BiH stigne više od 200.000 doza vakcina, što bi uz one koje smo već do sada nabavili, činilo više od 330.000 doza.\nVakcine čija se nabavka očekuje uskoro će stići će putem COVAX-a, ali i mehanizma Evropske unije. Također, iz Kine dolazi 50.000 doza, a identična količina očekuje se i kao donacija od Vlade Malezije.


TotalCar.rs » Norveška, zemlja električnih automobila\n0 komentara 3940 pregleda\nSvaki dvadeseti prodati automobil u Norveškoj tokom ove godine pripada kategoriji električnih automobila. Zemlja koja je u svetskim okvirima poznata kao veliki proizvođač nafte očigledno prednjači kada je korišćenje zelene tehnologije u pitanju. Naime, oko 4.000 stanovnika ove skandinavske zemlje je od početka godine kupilo automobil sa elektro pogonom i time zadalo pravi domaći zadatak za ostatak Evrope, ali i planete.\nKljuč uspeha prodaje elektro automobila krije se naravno u subvencijama države. U Norveškoj su zbog visokih poreza automobili često i dvostruko skuplji nego u ostatku kontinenta, pa se olakšana kupovina ekoloških automobila čini kao pravi izbor. Takođe, vlasnici ovih vozila uživaju u još jednoj pogodnosti, a to je da mogu da voze žutom trakom.\nDrastični porast prodaje električnih automobila beleži se u protekle tri godine,\nkada su vlasnici ovih vozila uspeli da izlobiraju ukidanje poreza na uvoz i prvu registraciju. Pored toga, vlasnici mogu računati i na besplatna parking mesta i putarine.\nBorba za dobijanje ovih povlastica trajala je gotovo čitavu deceniju, a rezultati su već vidljivi jer je prosečna emisija CO2 po km smanjena sa 125 grama (koliko je izmereno prošle godine) na 118 grama, koliko iznosi ovogodišnji rezultat.\nZanimljivo je da je “Teslin Model S”, bez obzira na početnu cenu od 71.400 evra, najprodavaniji automobil u Norveškoj tokom septembra, koji je na drugom mesto ostavio uvek dobro prodavani “Golf”.


Last update: 15/04/99 01:30 (GMT +01:00)\nPosle tragedije u Grdeličkoj klisuri, istražni sudija saopštio\nPoginulo između 30 i 50 putnika\nLESKOVAC - Istražni sudija Opštinskog suda u Leskovcu Nebojša Stojčić saopštio je da se broj nastradalih osoba iz voza Beograd-Solun, koga su projektili NATO pogodili kod Grdeličke klisure na jugu Srbije, kreće između 30 i 50.\nIstražni sudija je rekao je da su identifikovani: Zoran Jovanović (35) iz Niša, bračni par Petar (47) i Zorka (47) Mladenović iz Niša, bračni par Ana (26) i Ivan Marković (26) iz Leskovca, Jasmina Veljković (28) iz Stalaća, porodica Damjanović iz Prčilovaca kod Aleksinca - Vidosav (45), Dunja (40) i njihov sin Branimir (5) i Simeon Todorov (31) iz Stalaća.\n- U mrtvačnici leskovačke bolnice nalaze se tela još dva muškarca, čija je identifikacija otežana zbog stanja leševa kao i delovi tela i udova još dva lica - rekao je Stojčić.\nOn je rekao da su pored identifikovanih putnika koji su se nalazili u drugom vagonu, najverovatnije stradali svi putnici trećeg vagona, kojeg je projektil direktno pogodio.\nZavršen samit EU o Kosmetu\nBRISEL- Lideri Evropske unije ostali su u sredu uveče, na samitu u Briselu, pri stavu da NATO nastavi svoje operacije u Jugoslaviji, ali su istovremeno podržali mirovnu inicijativu za rešavanje kosmetske krize, koju je izneo generalni sekretar Ujedinjenih nacija Kofi Anan.\nAnan je posle sastanaka izjavio da se pitanje Kosmeta može rešiti samo na miran način, pod okriljem Svetske organizacije. On je ponovio da se kriza na Kosmetu neće okončati upotrebom sile, niti vojnom akcijom.\nNovi napad agresora na okolinu Prištine\nPRIŠTINA- Agresorski avioni, koji su u sredu uveče ponovo nadletali Prištinu, ispalili su u 20,35 časova tri projektila na okolinu grada.\nDve snažne detonacije odjeknule su iz pravca mesta Lukare, severoistočno od grada, dok se jedna čula istočno od Prištine.\nDuma u petak razmatra pismo Jeljcinu o Savezu\nMOSKVA - Državna duma će najverovatnije u sledeći petak na plenarnom zasedanju razmotri nacrt pisma u kojem taj dom ruskog parlamenta traži od predsednika Rusije Borisa Jeljcina da potpiše sporazum o stvaranju Saveza Rusije, Belorusije i Jugoslavije, izjavio je predsednik Dume Genadij Seleznjov.\nNemačka priznala da su joj oborene dve bespilotne letilice\nBON - Nemačko Ministarstvo odbrane priznalo je danas da je u poslednja tri dana izgubilo dve bespilotne letelice iznad Kosmeta koje su bile u misiji špijunskog prikupljanja podataka, javljaju agencije.\nSahranjen Slavko Ćuruvija\nBEOGRAD - Slavko Ćuruvija, vlasnik "Dnevnog telegrafa" i magazina "Evropljanin", ubijen 11. aprila, sahranjen je juče na Novom groblju u Beogradu. Ispraćaju, pored članova najuže porodice, prisustvovalo je nekoliko hiljada kolega i prijatelja.\nDečak koji je preživeo napad\nNATO pobio 70 albanskih izbeglica\nPRIŠTINA - U napadima NATO na Metohiju u sredu je stradalo oko 70 civila dok je 20 teže ili lakše ranjeno.\nNi starci nisu bili pošteđeni zločinačkih NATO bombi\nPrema izveštaju Medija centra u Prištini, avioni su raketama i bombama napali dve izbegličke kolone u kojima su uglavnom bili deca, žene i starije osobe koje su se, u pratnji policije, traktorima i kolima vraćali svojim kućama.\nU Briselu NATO je priznao da su napali jednu izbegličku kolonu na putu Prizren - Đakovica, ali nisu želeli da komentarišu taj zločin.\nDve civilne žrtve novog vazdušnog napada u blizini Vranja\nZločinački projektil usmrtio devojčicu\nVRANJE - U varvarskom napadu zločinačke avijacije NATO u sredu oko 15.30 časova južno od Vranja dva civila su poginula, jedan je teže ranjen, a pričinjena je i ogromna materijalna šteta.\nOkružni štab civilne zaštite u Vranju obavestio je da je u obližnjem selu Pavlovac, gde nema nikakvih objekata posebne namene, jedan projektil pao u naselje Roma i pričinio ogromnu materijalnu štetu.\nU Pavlovcu su poginuli penzioner Mijalko Trajković, star 65 godina, i 14.godišnja Milica Stojanović, koja je izgubila život dok se igrala u dvorištu sa lutkama odakle je pokušala da pobegne u kuću, ali je šrapnel bio brži.\nIgor Ivanov, šef ruske diplomatije po povratku iz Osla izjavio\nZa vojnu operaciju na Kosmetu neophodna saglasnost Beograda\nMOSKVA - Bez saglasnosti Beograda ne može biti ni govora o bilo kakvoj vojnoj operaciji na Kosmetu, izjavio je ruski ministar inostranih poslova Igor Ivanov, po povratku iz Osla.\nŠef ruske diplomatije je izrazio uverenje da je oko pitanja obezbeđivanja mirovnih sporazuma neophodno da se nastavi traganje za "takvom varijantom, takvim predlogom, koji bi bio prihvatljiv za Beograd i doprinosio bi rešenju zadataka koji bi mogli da se postave pred takvu misiju".\nPredsednik SR Jugoslavije nakon razgovora sa beloruskim kolegom\nProblem na Kosovu treba da reši njegov narod\nBEOGRAD - Predsednik Savezne Republike Jugoslavije Slobodan Milošević, posle razgovora sa predsednikom Belorusije, Aleksandrom Lukašenkom u Beogradu izjavio je da posetu vidi kao znak "velike solidarnosti beloruskog naroda u ovo teško vreme, kada je Jugoslavija izložena zločinačkoj agresiji NATO pakta".\n"Ta agresija pravda se brigom o ljudskim pravima, a krše se sva ljudska prava i sve norme međunarodnog pravnog poretka", rekao je predsednik SRJ.\nŠto se tiče političkog rešenja problema na Kosovu i Metohiji, predsednik Milošević je rekao da naša zemlja smatra da je političko rešenje putem direktnih pregovora, koji se već vode sa predstavnicima kosmetskih Albanaca, jedini mogući put izlaska iz krize i prava osnova za pravedno i trajno rešenje na Kosovu.\n"Probleme treba da reše ljudi koji žive u toj pokrajini, a ne neko sa strane bilo kakvim nametanjem rešenja" istakao je Milošević.\nAleksandar Lukašenka posle susreta sa Slobodanom Miloševićem izjavio\nJugoslavija pristaje na civilne posmatrače\nBEOGRAD - Jugoslavija pristaje na razmeštanje međunarodnih civilnih posmatrača na Kosovu pod okriljem Ujedinjenih nacija ili drugih međunarodnih organizacija, pod uslovom da u tu misiju ne budu uključeni predstavnici zemalja koje učestvuju u agresiji na SRJ, izjavio je u sredu u Beogradu predsednik Belorusije Aleksandar Lukašenko.\nPosle razgovora sa predsednikom SRJ Slobodanom Miloševićem, Lukašenko je rekao ruskim novinarima da mu je Milošević predao pismo sa predlogom da se odmah pristupi proceduri stvaranja saveza Rusije, Belorusije i SRJ.\nInače Lukašenko se susreo sa Miloševićem u Belom dvoru odmah po dolasku u Beograd. Na snimcima Radio-televizije Srbije, vidi se da je Milošević Lukašenka dočekao ispred Belog dvora i sa njim se zagrlio.\nPortparol ruskog predsednika Dmitrij Jakuškin\nNATO izaziva ekološku katastrofu\nMOSKVA - Ruski predsednik Boris Jeljcin izrazio je u sredu zabrinutost da bi vazdušni udari NATO-a na SR Jugoslaviju mogli dovesti do ekološke katastrofe na Balkanu. Jeljcinov sekretar za štampu Dmitrij Jakuškin je objasnio da je predsednik zabrinut jer se u blizini Beograda nalaze dva nuklearna reaktora, a oko SRJ radi nekoliko nuklearnih centrala.\n- Procene stručnjaka su vrlo uznemirujuće: vazdušni udari mogu izazvati radioaktivne padavine, ne samo na Balkanu, već i u drugim evropskim zemljama koje se graniče sa zonom konflikta -dodao je Jakuškin.\n46. festival kratkog metra juče otvorio Miloš Radović\nFilm prethodi diplomatiji\nSrbija se brani umetničkim i beogradskim duhom\nBEOGRAD - U punoj sali Doma omladine juče je otvoren 46. festival jugoslovenskog kratkometražnog i dokumentarnog filma. Publiku je pozdravio gradonačelnik Beograda Vojislav Mihailović, ističući da se Beograd i Srbija brane umetničkim duhom - beogradskim duhom.\nKada se na ekranu ukazao znak manifestacije sa natpisom najstariji filmski festival u Evropi, salom se prolomio aplauz. Festival je otvorio Miloš Radović, jugoslovenski filmski umetnik sa najviše nagrada, autor kratkog igranog filma "Moja domovina":\n- Tokom poslednjih godinu dana dobio sam 35 nagrada za svoj rad. Vidim da su se predomislili i poslali leteću delegaciju da mi ih oduzmu. Uz najbolju volju ne mogu ih dati. Vidim da i vi nećete dati ovaj festival koji ste tokom 46 godina zaslužili.\nRadović je publici poželeo bogat i mudar festival i citirajući Godara rekao da tamo gde diplomatija dolazi prvi put film je već bio.\nNATO avion se srušio između Lopara i Tuzle\nBIJELJINA - Jedan NATO avion srušio se u sredu na brdu Kadijina česma na području Federacije Bosne i Hercegovine, između opština Lopare u Republici Srpskoj i Tuzle u Federaciji BiH, potvrio je Centar za obaveštavanje u opštini Lopare.\nPre pada NATO avion ispustio je više raketnih projektila koji nisu eksplodirali, a nose oznake 82577-AŠYT 0050 SERNO KL 3041 MER 49956. Raketni projektili pronađeni su na Crvenom brdu, u opštini Ugljevik u Republici Srpskoj.


GORAN VESIĆ O BORBI SA NELAGALONOM PRODAJOM: Rešavamo probleme ispred Cvetkove i Vidikovačke pijace | Novosti.RS\nOn je naglasio da je oko Cvetkove pijace regulisan jedan od najvećih komunalnih nereda u gradu. Podsetio je da su nelegalni prodavci zaposeli ceo plato i onemogućavali građane da normalno prilaze pijaci ili gradskom prevozu.\n– Doneli smo odluku da sa Opštinom Zvezdara i Komunalnom milicijom rešimo ovaj problem. Ubuduće će ovde stalno biti prisutna patrola Komunalne milicije u sadejstvu sa policijom i Opštinskom inspekcijom – naveo je Vesić.\nOn je najavio uređenje platoa zelenilom i mobilijarom gde će ljudi, kako je rekao, moći normalno da prođu, odmore se ili sačekaju javni prevoz.\nMISTERIOZNI ŽBUN U BEOGRADU: Otkriveno mesto gde džeparoši bacaju ukradene novčanike\n27. 04. 2021. u 09:05\n– Nastavićemo sa ovim akcijama u Beogradu. Postoji nekoliko tačaka gde postoje problemi sa nelegalnom prodajom, poput Starog merkatora i Vidikovačke pijace. Tražićemo asistenciju Opštine Novi Beograd, kao i opština Rakovica i Čukarica, kada je pitanju Vidikovačka pijaca – najavio je Vesić.\nNaš posao je da uređujemo grad, ali i da uspostavimo komunalni red. Zato smo skoro i primili novih 100 komunalnih miliocionara, zaključio je zamenik gradonačelnika.\nSekretar za poslove komunalne milicije Ivan Divac je istakao da je Cvetkova pijaca primer dobre saradnje Komunalne milicije i opštinske komunalne inspekcije. Najavio je slične radnje i uvođenje komunalnog reda oko Vidikovačke pijace.\n– U Beogradu ima više od 40 pijaca, što Komunalnu miliciju onemogućava da na svakom mestu bude 24 sata, ali smo tu da damo maksimalnu podršku komunalnim inspekcijama i policijskim stanicama – ukazao je Divac.\nPredsednik opštine Zvezdara Vladan Jeremić je dodao da su odlučnost i istrajnost ključne za ovu i slične akcije.\n– Na ovom mestu je nelegalna prodaja bujala do samo pre 10 dana, ali smo uspeli da je suzbijemo uz veliku podršku gradskih institucija. Napravili smo novu strategiju koja već sada daje rezultate, a na zadovoljstvo građana – naveo je Jeremić.\nDogađaju su prisustvovali direktor JKP „Zelenilo – Beograd” Slobodan Stanojević i direktor JKP „Gradska čistoća” Marko Popadić.\nGoran Vesić Komunalna policija pijace vidikovačka pijaca Ivan Divac nelegalna prodaja Cvetkova pijaca\nOBRENOVAČKI dijagnostički centar, čija je izgradnja u toku, omogućiće sugrađanima iz ove opštine da sve specijalističke preglede obavljaju u ovoj zdravstvenoj ustanovi, te zbog tog neće morati da putuju u Beograd kao dosad.


Češkoj teniserki ukinuta viza, smeštena u isti hotel gde je i Djoković\nBeta 7. januara 2022. 13:00\nČeškoj teniserki Renati Voračovoj ukinuta je australijska viza i odvedena je i isti imigracioni hotel u kojem je i prvi igrač sveta Novak Djoković, preneli su danas svetski mediji.\nVoračova je već igrala turnir u Melburnu, ali su je u četvrtak uhapsili pripadnici australijskih graničnih vlasti i sproveli u hotel „Park“, piše Ej-Bi-Si.\nNjoj je, kako se navodi, rečeno da odmah mora da napusti zemlju, mada i ona ima pravo žalbe kao i Djoković.\nDodaje se da je ova 38-godišnja Čehinja dobila medicinsko izuzeće na osnovu toga što je nedavno preležala korona virus.\nIstu informaciju preneli su i agencija AP i Bi-Bi-Si pozivajući se na lokalne medije. AP je naveo da nije mogao odmah da dobije potvrdu Teniskog saveza Australije i tamošnjeg Ministarstva unutrašnjih poslova.\nDirektor Australijan opena Kreg Tajli je, nakon što je objavljena vest da je Djokoviću ukinuta viza, rekao da se 26 ljudi povezanih sa turnirom prijavilo za medicinsko izuzeće i da je to odobreno samo „šacici“.\nOsim Djokovića, koji je to objavio na društvenim mrežama pred polazak za Australiju, nije poznato ko je još dobio izuzeće. Medjutim, ministarka unutrašnjih poslova Australije Karen Endrus u petak je izjavila da su još dve osobe pod istragom.


DRAMATIČNO: Srbija danas bez sudova- advokati brane pravni poredak! -\nSudovi u Srbiji danas neće raditi!\nDo toga je dovelo donošenje stava Građanskog odeljenja Vrhovnog kasacionog suda,\nkojim je, kao što je Ucentar već pisao, praktično u Srbiji izvršen državni udar i suspendovan\nNaime, VKS je pod uticajem bankarskih i stranih korporacijskih lobija doneo dopunu\npravnog stava o dozvoljenosti ugovaranja troškova kredita i pravni stav o dozvoljenosti\nugovaranja premija osiguranja, kao obaveze korisnika, kod Nacionalne korporacije za osiguranje stambenih kredita. Na taj način hiljade građana koji su podneli tužbe za vraćanje nezakonito naplaćenih troškova kredita dovedeni su u situaciju da umesto naplate, bankama plaćaju visoke parnične troškove samo zato što su se sudu obratili da bi zaštitili svoje pravo.\nTakođe, ova neustavna odluka VKS, dovešće i do pravne mogućnosti da banke koje su\nveć, po pravosnažnim presudama platile dosuđene iznose na na ime troškova i osiguranja\nkredita, traže vraćanje isplaćenog, ali i parnične troškove i plaćene sudske takse.\nAdvokatska komora Srbije je nedavno ponudila izlaz iz situacije koja je srušila pravni\nporedak u Srbiji: da VKS povuče svoj pravni stav i da dopusti sudovima da rade po zakonu i\nUstavu. Međutim, iz VKS je stigao odgovor da neće povući svoj stav, te da se sudske odluke\nmogu osporavati samo u sudskom postupku. Da je Srbija zaista pravo uređena zemlja, sudije\nVKS koji su učestvovali u donošenje ove odluke odgovarali bi za najteže krivično delo – rušenje ustavnog poretka zemlje. Ukoliko bi ova odluka VKS opstala to bi odomaćilo praksu da u budućnosti VKS donese i odluku, na primer, da se u građanskim postupcima koji se tiču porodičnog, naslednog, obligacionog prava, primenjuje šerijatsko pravo. Jer, ako mogu da suspenduju zakone i pravnim stavom nalažu sudovima u Srbiji kako da postupaju, zašto ne bi\nmogli da sudovima u Srbiji nekim budućim stavom predlože primenu pravnog sistema, na primer, Saudijske Arabije.\nAdvokati tokom jednodnevne obustave rada, danas neće postupati u postupcima pred sudovima i drugim organima bez izuzetka, te da se obustava odnosi na sve postupke\nuključujući i takozvane pritvorske predmete, postupke prema maloletnicima i postupke po\nprivremenim merama. U toku obustave rada advokati mogu sačinjavati pismene podneske koji su vezani za rok i u situaciji kada bi stranka izgubila pravo na podnošenje pravnog sredstva ili bi joj bila naneta neadokandiva šteta.\n– Obustavom rada advokati Srbije izražavaju najoštrije protivljenje objavljenim pravnim\nstavovima Građanskog odeljenja Vrhovnog kasacionog suda, kojima se na direktan način\nnarušava pravna sigurnost građana Republike Srbije i menja dosadašnja sudska praksa naših\nsudova. Advokatska komora Srbije upozorava da doneti pravni stavovi predstavljaju poslednji u nizu pokušaja da se u pravni sistem Republike Srbije uvedu rešenja koja pogoduju bankarskom sektoru, a na štetu građana.- ističe se u saopštenju Advbokatske komore Srbije.\nAKS naglašava da je advokatura, u dva navrata, uspela da odbrani prava građana\nprilikom okušaja donošenja nacrta izmena i dopuna Zakona o parničnom postupku, a naročito da se preko zakonodavne vlasti autentičnim tumačenjima utiče na konkretne sudske postupke koje naši građani vode protiv banaka, sada se pribegava ostvarenju istog cilja preko najviše sudske instance. Takođe, AKS smatra da je doneti pravni stav da je pravno valjana odredba ugovora o kreditu kojom se korisnik kredita obavezuje da plati banci premiju osiguranja kod NKOSK u direktnoj suprotnosti sa dosadašnom nespornom praksom svih sudova u Republici Srbiji uključujući u Vrhovni kasacioni sud. Primena ovakvog stava dovela bi do gubitka sporova na štetu građana, a u korist banaka. Dopuna stava Građanskog odeljenja Vrhovnog kasacionog suda o dozvoljenosti ugovoranja troškova kredita, a bez obaveze banke da posebno dokazuje strukturu troškova dovodi do povlašćenog položaja banaka u odnosu a ostale privredne subjekte, a na štetu građana. Ovakvim postupanjem najviša sudska instanca u Republici Srbiji stavila na stranu ekonomskih interesa poslovno-bankarskih centara moći i izražava svoju sumnju u nezavisno postupanje Vrhovnog kasacionog suda ukonkretnom slučaju, kaže se u odluci AKS o proglašenju obustave rada advokata.\nProtestni skup advokata iz cele Srbije, biće održan danas u 14 časova, ispred Vrhovnog kasacionog suda u Beogradu, ulica Nemanjina 9.


Godfri: Prioritet je trajno i održivo rešenje i normalizacija odnosa Beograda i Prištine - Dijalog.net\nNaslovna Politika Godfri: Prioritet je trajno i održivo rešenje i normalizacija odnosa Beograda i Prištine\nVašington, 31. jul 2019. – Kandidat za novog ambasadora SAD u Srbiji Entoni Godfri izjavio je da će njegov prioritet biti normalizacija odnosa Beograda i Prištine i pronalazak trajnog i održivog rešenja.\nAmerički diplomata koji je zamenik ambasadora u Moskvi, rekao je pred Odborom za spoljne poslove u Senatu, da je svestan “malignog uticaja Rusije” i istakao da je u strateškom interesu SAD da podrže Srbiju na evropskom putu.\n“Srbija je politički i ekonomski lider i ima ključnu ulogu u regionalnoj stabilnosti. U strateškom je interesu SAD da se Srbija razvije u modernu, demokratsku i evropsku državu i podržavamo njenu integraciju u EU. Srbija je na prekretnici i lideri moraju da sprovedu reforme kako bi zemlja napredovala ka EU“, rekao je Godfri u uvodnoj reči na pretresu u Senatu.\nAmerički diplomata o čijoj nominaciji treba da glasa Senat u punom sastavu, kazao je da je najvažnija regionalna stabilnost i da Srbija mora da normalizuje odnose sa Kosovom kako bi napredovala ka EU, preneo je Glas Amerike.\n“Radimo na tome u Beogradu, Prištini, Vašingtonu i Briselu, da nađemo način da Srbija i Kosovo dođu do rešenja, da odstupe od kontraproduktivnih koraka kojima obe strane pribegavaju. Obema stranama je potrebno da krenu napred, a naš posao je da to omogućimo“, rekao je Godfri odgovarajući na pitanje šta se može učiniti da Srbija i Kosovo dođu do rešenja.\nOn je rekao da je posle diplomatske službe u Moskvi, “u potpunosti svestan agresivnog ponašanja Rusije, malignog uticaja i kampanje dezinformacija koju vodi u Evropi” i da SAD ulažu veliki napor da se tome suprotstave.\nOn je ocenio da su demokratija i vladavina prava važan element delovanja SAD u Srbiji i da želi da promoviše i brani demokratske vrednosti.\n“Nasilje nad novinarima i pretnje nasiljem novinarima u Srbiji povećavaju autocenzuru i sprečavaju mogućnost novinara da objektivno informišu javnost“, rekao je Godfri i dodao da će se, ako bude imenovan, truditi da pomogne srpskim partnerima da ojačaju demokratske institucije, štite prava manjinskih zajednica, da se bore protiv korupcije i da povećaju medijske slobode.\nOn je ocenio da će jačanje vladavine prava omogućiti Srbiji da dalje privlači investicije i zaustavi emigraciju mladih i obrazovanih.\n“Srbija je učinila velike korake da reformiše svoju ekonomiju, ali mora da smanji birokratske prepreke i da se bori protiv posledica korupcije da bi bila privlačnija za poslovanje“, upozorio je Godfri.\nGodfri je zaključio da je istorija odnosa SAD i Srbije duga i komplikovana, od saveznika u oba svetska rata do teških vremena iz devedesetih godina prošlog veka.\nTokom diplomatske karijere bio je zamenik ambasadora u Jermeniji, a službovao je i u ambasadama u Zagrebu, Dablinu i Minsku. Diplomirao je na Univerzitetu Kalifornija i govori ruski, turski i kako kaže “srpsko-hrvatski jezik“, prenosi Euractiv.\nOznakeAmbasada SADEntoni GodfriSAD\nPrethodno Najavljen nastavak dijaloga predstavnika vlasti i opozicije o izbornim pitanjima\nSledeće NUNS osuđuje diskriminatorsko ponašanje gradske uprave Valjeva prema novinarki Dariji Ranković\nTop Tags Evropska unija mediji Evropska komisija lokalna samouprava konkurs evropske integracije istraživanje Srbija i Evropska unija mladi Civilno društvo Vlada Republike Srbije OCD ljudska prava Društvo vladavina prava


► Radnici Fijata u Kragujevcu nastavljaju štrajk\n17.07.2017 | 08:19h ► 19:38h Kragujevac\nUdruženje sindikata penzionera Kragujevca saopštilo je danas da podržava zahteve štrajkača u kragujevačkoj fabrici Fijat Krajsler automobili (FCA) Srbija i da očekuje da Štrajkački odbor ima snage da odoli pritiscima.\n"Mi koji smo gradili fabrike koje su rasprodate u bescenje ili poklonjene, kao u slučaju Fijata, nećemo se pomiriti s tim da mladi ljudi koji rade u ovoj fabrici, budu robovi u sopstvenoj zemlji. Njihovi minimalistički zahtevi grubo su odbačeni od preduzeća Fijat, ali i od Vlade Srbije koja ima 33 odsto odgovornosti za stanje u ovom preduzeću", navodi se u saopštenju tog udruženja.\nIskazana je spremnost da se pomogne štrajkačima u FCA i pozvani su penzioneri "da podrže pravednu borbu radnika Fijata na dobrobit nas i svih dolazećih generacija".\nRadnici FCA štrajkuju od 27. juna i njihov osnovni zahtev je povećanje plata.\nSindikat zrenjaninskog Drekslmajera zabrinut zbog štrajka u FCA\nIndustrijski sindikat zaposlenih u kompaniji Drekslmajer atomotive (Draxlmaier Utomotive) iz Zrenjanina uputio je danas novi dopis Vladi Srbije i Ministarstvu privrede Srbije u kojem izražava zabrinutost zbog štrajka u fabrici Fijat Krajsler automobili FCA (Srbija) čiji je kooperant i zatražio da što pre počnu pregovori štrajkača i poslovodstva.\nŠtrajk u kragujevačkoj fabrici automobila, po oceni tog sindikata, može imati posledice na sve kooperante.\n"Zabrinuti smo dužinom trajanja štrajka i mogućim posledicama po okončanju štrajka, a koje mogu biti pogubne za sve nas, kooperante, a ne samo za zaposlene u FCA", navodi se u saopštenju sindikata.\nIstaknuto je da sindikat zrenjaniske fabrike podržava napore Vlade Srbije da se očuvaju radna mesta u autoindustruji i da se zalaže za zajednički cilj koji će dovesti do novih investitora i proširenje te industrujske grane.\nGeneralni štrajk oko 2.000 proizvodnih radnika u FCA počeo je 27. juna sa zahtevima da se poveća iznos bruto osnovice zarade sa 38.000 na 50.000 dinara, uradi reorganizacija u cilju rasterećenja u procesu rada, isplate bonusi i naknada za prevoz van radnog vremena.\nSloga osudila pritiske na radnike Fijata i poziv sindikata EPS da se štrajk obustavi\nSindikat industrijskih radnika Sloga osudio je danas pritiske na radnike Fijata koji štrajkuju i posebno osudio poziv sindikata Elektroprivrede Srbije (EPS) koji je pozvao radnike da preknu štrajk.\n"Posebno osuđujemo sramni i antiradnički poziv sindikata EPS-a koji je danas apelovao na kolege u Fijatu da prekinu štrajk, rekavši da rudari rade najteži posao na visokim temperaturama i da se zbog toga ne žale", navodi se u saopštenju Sloge.\nSloga je ocenila da takvi pozivi na prekid štrajka nanose duboku štetu celoj radničkoj klasi u Srbiji, instituciji sindikalizma i ruše "odavno poljuljano poverenje u sindikate".\nKako su naveli, sindikalci iz EPS ili ne shvataju da učestvuju u razbijanju štrajka,ili to namerno rade po nečijoj direktovi.\nSloga je pozvala sve štrajkače u kragujevačkom Fijatu da ne podležu pritiscima i nastave s obustavom rada dok ne počnu pregovori.\n"Stupili smo u kontakt sa štrajkačkim odborima, organizovali noćni prevoz uz pomoć Grada Kragujevca, osigurali da se u februaru dobijaju bonusi za prethodnu godinu, da se uradi optimizacija radnih mesta kak bi se zaposlili novi radnici i rasteretili zaposleni. Vlada je pokazala razumevanje, sad je red na radnicima da učine isto", rekao je Đorđević i dodao da je svima u interesu da Fijat nastavi da radi u Srbiji.


CLPU/ Realizacija projekta "Ocean 8 kroz formulu MAK": Izlazak iz komfor zone\nEdukacija na temu "Izlazak iz zone komfora”, održana je 30. januara 2019. godine u kompaniji ČIP sistemi, u saradnji sa CLPU (Centrom za lično i profesionalno usavršavanje), a kroz edukativni program trenerica Lejle Tutić i Enise Aganović pod nazivom "Ocean 8 kroz formulu MAK".\nPolaznice programa će na ovom jedinstvenom putovanju savladati motivacione tehnike, osnove NLP-a, tehnike kreativnog učenja, upravljanje kućnim budžetom, minimalizam u finansijama, zamjenu uloga, S. C. O. R. E. model, team buildung, osnove psihodrame i još puno toga. Unutar 36 satiintenzivne edukacijel, polaznice su imale priliku posjetiti i kompaniju ČIP sisteme, te raditi sa uposlenicima na tehnikama pomoću kojih se izlazi iz komfor zone.\nPredavač današnje edukacije bila je Maksida Agić-Skrobo, pedagog, psiholog i Enisa Aganović, jedna od trenerica CLPU-a.\nSnažna strategija o napretku, uspjehu, ličnom i profesionalnom osnaživanju, “Izlazak iz zone konfora”, osmišljena je tako, kako nam je kazala trenerica projekta “MAK”, Aganović Enisa, da njihove polaznice, radeći poslove koje nikada nisu radili, izađu iz zone komfora, dok su zaposlenici ČIP sistema, izašli iz zone komfora, na način da su organizovali i osmislili konferenciju pod nazivom “Ekološka prihvatljivost digitalnog marketinga”, rješavajući probleme i zadatke sa kojima se do sada nisu susretali.\nPored polaznica CLPU-ovog programa, među uposlenicima ČIP sistema istakao se mladi Emrah Kaltak, koji je imao ulogu menadžera projekata kojeg je trebalo osmisliti. Premda je Emrah, kako je sam istakao krenuo u novi izazov prihvatajući priliku da sa terena i elektroinstalaterskog posla počinje u ČIP sistemima raditi kao koordinator prodaje - rado prihvata nove zadatke kojima će usvršiti i unaprijediti svoje znanje i vještine.\nPolaznice CLPU-ovog programa, među kojima je i Aldijana Ćedić kazale su da je prevazići barijere i izaći van zone komfora nešto što je svima potrebno kako bi napredovali i privatno i poslovno.\nRad na sebi, detektovanje da nešto nije u redu, donošenje odluke, ohrabrenje – ciljevi su današnjeg događaja, na kojem je zaključeno da izlazak iz zone komfora predstavlja izlaz iz stanja zaglavljenja, stagniranja u psihološkom smislu, odnosno promjena psihočkog stanja kako bi osoba učinila akciju prema vlastitom putu poboljšanja i afirmaciju vlastite pozicije u privatnom i i poslovnom smislu.\nTekst je napisala i pripremila Aldijana Ćedić, u okviru projekta "Ocean 8 kroz formulu MAK", a dijelom realizovanog u kompaniji ČIP sistemi.


O djevojčici (14) iz Gusinja koja je započela vanbračnu zajednicu sa muškarcem (30) nisu brinuli ni škola ni Centar za socijalni rad - PORTAL REVIJE FOKUS\nPodnosilac pritužbe je otac, koji u pritužbi navodi da je dobio informaciju da je kćerka sa tek navršenih 14 godina počela vanbračnu zajednicu sa muškarcem od oko 30 godina, koji je već bio u zajednici sa drugom ženom i imaju dvoje malo djece. Takođe je kazao da ima informaciju da ona ima dosta sukoba sa zakonom\nZamjenica zaštitnika ljudskih prava i sloboda Snežana Mijušković utvrdila je da je postupanjem nadležnih državnih organa povrijeđeno više prava jednoj učenici osnovne škole iz Gusinja, a naročito prava na roditeljsko staranje, obrazovanje, zaštitu od seksualnog zlostavljanja i time njen najbolji interes.\nOvaj slučaj odnosi se na učenicu osmog razreda iz Gusinja, čiji roditelji su razvedeni, otac godinama živi u Americi, a majka se ponovo udala i živi u Austriji. Pošto nisu mogli da se prilagode na uslove i jezik u Austriji, djeca su se vratila u Crnu Goru i počela da žive s babom, koja nije postavljena za privremenog staratelja.\nPodnosilac pritužbe je otac, koji u pritužbi navodi da je dobio informaciju da je kćerka sa tek navršenih 14 godina počela vanbračnu zajednicu sa muškarcem od oko 30 godina, koji je već bio u zajednici sa drugom ženom i imaju dvoje malo djece. Takođe je kazao da ima informaciju da ona ima dosta sukoba sa zakonom.\nOtac je kontaktirao telefonskim putem Centar za socijalni rad u Plavu, načelnika Uprave policije i tužiteljku, od kojih je, kako je kazao, samo dobijao povratne informacije da će sve uraditi kako bi se ovaj problem riješio što prije, s tim da se svi pozivaju na želju djeteta od 14 godina koje je kazalo da voli tog muškarca i da želi da živi s njim. On je kazao da kao roditelj želi da podnese prijavu za obljubu njegove maloljetne kćerke, da se ona smjesti na sigurno mjesto, dok se njegova porodica ne organizuje i preuzme brigu o djeci.\nMuškarac je u međuvremenu lišen slobode zbog osnovane sumnje da je izvršio više krivičnih djela, među kojima vanbračna zajednica s maloljetnikom, nedozvoljene polne radnje, ugrožavanje sigurnosti…\nInspekcija za prosvjetu je utvrdila da škola nije postupila u skladu sa Zakonom o osnovnom obrazovanju i vaspitanju, shodno kojoj je bila u obavezi da podnese prijavu protiv roditelja djeteta, koji svoje obaveze ne ispunjava. Učenica je često odsustvovala iz škole.\nMajka je krajem prošle godine kćerku povela sa sobom, a Institucija zaštitnika je utvrdila da su nadležni bavili samo događajima u periodu od prijave događaja do odlaska djevojčice u Austriju, pišu “Vijesti”.\n”Škola je morala biti upoznata sa okolnostima u kojima djeca žive, da se umjesto roditelja o njima brinula baba (otac živi u Americi, a majka u Austriji). Neobavještavanjem nadležnog Centra za socijalni rad izostala je adekvatna zaštita maloljetne djece, a organi su morali biti više angažovani na zaštiti, prevenciji, provjeri i pomoći porodici, pogotovo jer se radilo o maloljetnoj djeci koja žive sa babom i kojoj je trebala stručna podrška i pomoć kako bi se na adekvatan način mogla brinuti o djeci”, navodi se u mišljenju Mijušković.\nOna takođe iskazuje zabrinutost da Centar za socijalni rad shodno svom mandatu nije pratio porodičnu situaciju, te nije preduzeo potrebne mjere i radnje u cilju zaštite prava i najboljeg interesa maloljetne djece.\nMijušković je dala više preporuka tamošnjoj policiji i tužilaštvu, ali i školi i Centru za socijalni rad.\nFoto: Gusinje (Printscreen/Uprava za dijasporu)\nTags: babaCentar za socijalni raddjevojčicaGusinjeroditeljiškolaSnežana Mijuškovićvanbračna zajednica\nPrethodna priča Prošle godine se ubilo 120 ljudi, od početka ove 38: Crna Gora jedina u regionu bez adekvatnog sistema podrške\nSledeća priča Crnogorska misica "ulovila" Novaka za fotku: Zovu je "medicinska sestra koja izaziva srčane probleme"


Razvoj nekretnina - JAI\nRazvoj i upravljanje\nUsluge u procesima koje vodi JAI tim po pravilu počinju strateškim planiranjem. U tom smislu analiza najbolje iskoristivosti sa jedne strane i tržišnog okruženja sa druge, pružaju ključne informacije za sastavljanje uputstva projektantima za razvoj konceptualnog rešenja, naravno, u okvirima ograničenja urbanističko-tehničkih parametara ostvarivih za predmetnu lokaciju.\nNakon usvajanja jednog, ili više alternativnih koncepata, stručnjaci koje JAI angažuje vrše njihovo testiranje kroz detaljne finansijske modele. Modeli sadrže najbitnije informacije za investitora koje doprinose struktuiranju finansiranja, proceni isplativosti projekta i planiranju dinamike investiranja. Kada se investitor opredeli za koncept budućeg projekta zapravo bira određeni finansijski model zasnovan na njegovoj poslovnoj logici. Takođe se u pregovore sa bankom – nosiocem projektnog finansiranja – ulazi sa svim neophodnim podacima koji utiču na parametre finansijske strukture projekta.\nPrilikom razvoja velikih projekata od suštinske važnosti je poznavanje tržišnih okolnosti, iskustvo u razvoju takvih projekata i postojanje tima koji u interaktivnom radu sa ostalim učesnicima dolazi do najbolje strategije. Ovakav pristup omogućava da Investitor ostvari projekat koji je maksimalno isplativ u okvirima uslovljenosti date lokacije. JAI štiti interese investitora i može ga predstavljati u pregovorima sa svim ostalim učesnicima procesa kroz analizu tržišta pružaoca usluga, projektanata, izvođača i dobavljača, vođenje tenderskih procedura, ugovaranje usluga i nabavke, koordinaciju svih činioca procesa, kao i praćenje ispunjenja njihovih obaveza. JAI predstavlja produženu ruku klijenta i omogućava da se umanje svi potencijalni rizici koje nosi kompleksnost razvoja velikih projekata.\nJAI je menadžment partner grupaciji kompanija pod zajedničkim brendom Homes & Villas, opredeljenim za razvoj luksuznih stambenih objekata na ekskluzivnim lokacijama u Beogradu. Svi objekti Homes & Villas se odlikuju vrhunskim dizajnom, materijalima, opremom, kao i kvalitetom i savremenošću organizacije stambenog prostora.\nHomes & Villas One\nHomes & Villas Two\nHomes & Villas Three\nŽorža Klemensoa 37, 11000 Beograd, Srbija


Niš dobija streljanu do oktobra 2019. Niš dobija streljanu do oktobra 2019.\nU Nišu će uskoro početi izgradnja savremene streljane čija je procenjena vrednost 112 miliona dinara, izjavio je na današnjoj sednici Gradskog veća Ivan Pavlović iz Kancelarije za lokalni ekonomski razvoj i projekte.\nPavlović je rekao da će ponude firmi zainteresovanih za izgradnju biti otvorene 2. avgusta, a streljana bi trebalo da bude završena do oktobra naredne godine.\nGrad Niš nikada do sada nije imao streljanu koja ispunjava uslove za organizovanje takmičenja, a prostor preko puta Skupštine grada Niša u kome treniraju članovi streljačkog kluba Niš 1881 je krajnje neuslovan.\nPavlović je kazao da je Ministarstvo privrede odobrilo je gradu Nišu izgradnju savremene streljane u okviru prošlogodišnjeg javnog poziva „Gradimo zajedno“.\n„Od procenjenih 112 miliona dinara potrebnih za gradnju tog objekta, iz niškog budžeta biće izdvojeno maksimalno 70 miliona dinara, a ostatak iznosa obezbediće se iz pozajmice Evropske investicione banke„, rekao je Pavlović.\nStreljana će biti gradjena na prostoru izmedju stadiona FK „Železničar“ i bazena „Čair“, kao nadogradnja objekta čiji su temelji i prizemni deo izgradjeni još 1991. godine.\n„U sklopu tog objekta predvidjena je i izgradnja kuglane, ali kao komercijalnog sadržaja. Kuglana neće biti finansirana projektnim sredstvima„, rekao je Pavlović.\nOn je istakao da će nova streljana ispunjavati sve zahteve medjunarodne streljačke federacije i biti jedan od najsavremenijih objekata tog tipa na teritoriji centralne Srbije.\nBivše radnike Interleminda i vlasnike trafika ujedinila muka